text:
‘SARAH-QUITA ta ricibi e di 2 EDICION di e BUKI DI PRET NA UN SCOL BASICO.’ Ariba diabierna 3 di juni 2022 e 17-biaha campion mundial di windsurf, Sarah-Quita Offringa a ricibi e di 2 edicion di e BUKI DI PRET na e scol basico Cacique Maquarima School. Sarah Quita ta respalda e mision di e Buki di Pret y a ricibi e buki cu hopi entusiasmo. “Buki di Pret a pensa realmente ariba tur hende! El a bisa lo siguiente: “E ta un super bon oportunidad den cual un mucha por wordo desafia pa purba algo nobo. Na e manera aki, como mucha, bo por haya sa pa bo bo mes, kiko bo ta haya leuk pa haci. Tin asina hopi aktividadnan. Esey mi ta haya super leuk! Mi mes lo tin gana di por a participa na un di nan!”
BUKI GRATIS CU 60 DIFERENTE ACTIVIDADNAN Y OFERTANAN
E Buki di Pret ta un buki gratis yen di actividadnan divertido, sorprendente y educativo, valido durante e vakanti grandi, special pa e muchanan di scolnan basico na Aruba. E aña aki tin 60 diferente actividadnan y ofertanan pa por scoge. Mayoria di e actividadnan ta wordo ofreci mas biaha durante di 5 siman, cu como resultado tin un calendario di actividad cu mas di 100 momentonan divertido durante vakanti grandi!
HACI ACTIVIDADNAN POSIBEL Y DISCUBRI TALENTO
E meta tras di e Buki di Pret ta pa duna mas tanto cu ta posibel, muchanan Arubiano den e edad di 6 te cu 13 aña un vakantie grandi divertido! E buki ta ofrece un cantidad di actividadnan: di deportivo y relahante te cu creativo y educativo. Tambe tin actividadnan cu animalnan y ofertanan pa cuminda dushi y bebida.
Door cu e buki ta skirbi den mas idioma (Papiamento, Hulandes y Ingles) tambe ariba e tereno aki e ta accesibel pa tur hende. E iniciadonan ta spera cu e buki lo activa muchanan y nan mayornan pa descubri e actividadnan divertido cu Aruba ta ofrece y stimula muchanan pa descubri nan interes y talentonan. Danki na e buki unico aki yen di actividadnan y ofertanan accesibel, pagabel y hopi biaha hasta gratis, esaki ta posibel pa tur mucha, independiente di nan situacion financiero!
DI 9 TE CU 17 DI JUNI REPARTIMENTO NA SCOL
Despues di a hiba un aña di piloto na 2021 exitoso, den cual e Buki di Pret a wordo reparti na 2.600 mucha, a wordo logra pa e aña aki reparti na tur mucha (casi 9.000) di e scolnan basico na Aruba. Entre 9 te cu 17 di juni 2022 e inciciadonan hunto cu boluntarionan na e
scolnan pa reparti e bukinan. Tambe e muchanan cu ta siguiendo educacion special y educacion na cas, no ta wordo lubida.
POWERED DOOR DI ORGANISACIONAN Y ASOCIACIONAN LOCAL
Empresarionan, organisacionan, fundacionan y asociacionan na Aruba a wordo puntra si nan kier a participa pa medio di un compensacion chikito y pa nan inventa y organisa un actividad accesibel. Banda di e organisacionan activo aki, e Buki di Pret tambe ta haya sosten di algun sponsornan. Pa medio di esaki Fundacion Buki di Pret kier a gradici tur hende cu a haci e Buki di Pret posibel. Si tin negoshinan of sponsornan cu ta interesa pa sostene nos otro aña, nan por tuma contacto cu aruba@bukidipret.com
TAMBE PA ESUN CU TA KEDA CAS
Durante e seleccion di e actividadnan a tene cuenta cu e hecho cu no ta tur hende ta dispone di na propio transportacion. Pesey e actividadnan ta wordo organisa lo mas cu ta posibel na diferente luga na Aruba. Tambe a wordo pensa riba e muchanan cu a pesar di esaki no por bishita e actividadnan; special pa nan e buki ta contene kleurplaat, weganan y puzzelnan y tambe tipnan pa actividadnan di mucha cu bo por haci durante henter aña gratis. Pa mas informacion tocante e Buki di Pret nos ta referi bo na facebook.com/bukidipretaruba


c: text/html

text:
ORANJESTAD (AAN) – Minister di Husticia señor Rocco Tjon, den conferencia di prensa di gobierno, Diahuebs, a elabora, como prome punto di agenda, riba e tema di salud mental y adiccion.
Minister Tjon a bisa cu esaki ta un tema cu tin hopi atencion den pueblo y cu di parti di su ministerio tambe e ta dune hopi atencion pasobra e ta necesario.
“Nos ta bay bek na e fin di siman unda a organiza un evento sumamente positivo, ‘Let’s Art about mental health’ cu mi ta kere ta iniciativanan unda nos ta crea concientizacion, pero tambe aceptacion pa cu e tematica aki”, e dignatario a expresa.
Minister Tjon a indica cu por a mira tur departamento y instancianan hunto pa brinda informacion na pueblo, riba e tematica aki.
“Y obviamente di nos Ministerio nos tin dos persona apunta, cu semanalmente ta reuni cu tur e stakeholders cu e meta pa prome cu fin di aña, yega na un acuerdo di cooperacion cu tur e departamento y instancianan aki, pa for di e forma aki por brinda un miho cuido, pa loke ta salud mental y adiccion”, e dignatario a señala.
E mandatario a comparti algun punto specifico manera cu awe, lo firma un acuerdo entre Aruba, Corsow, Sint Maarten y Bonaire, pa loke ta un convenio di cooperacion, specificamente riba e tematica aki, unda nos lo tin Clinica Capriles representa, hunto cu Mental Health Caribbean, di Bonaire, Mental Health Foundation di Sint Maarten, y Respaldo.
“Nan lo firma un convenio di cooperacion unda cu hunto lo bay percura riba diferente topico, pa colabora mas cerca cu otro. Specificamente, riba e tereno di educacion, anto di e forma aki bo por percura, no solamente pa miho calidad pero tambe pa por percura pa amplia e ‘carrier line’ pa e personal cu ta traha den e area aki”, Minister Tjon a señala.
E otro aspecto cu nan lo traha riba dje ta calidad y desaroyo. No specificamente riba e contenido so di e materia aki, pero tambe e aspecto di bedrijfsvoering, cu ta hopi importante pasobra ora ta trata e materia aki, e gastonan ta hopi halto y si nan tur por traha hunto riba e materia aki, na final di dia e lo cumbini no solamente e profesionalnan cu ta traha den e area aki pero tambe e cuido cu por brinda na e clientenan.
“Y tambe riba proyectonan. Nos por pensa riba proyectonan E-Health, proyectonan unda ta intercambia informacion cu otro, pero na mesun momento tambe salvaguardia e parti di privacidad, cu tambe ta hopi importante”, Minister Tjon a bisa.
E ultimo punto cu e cuater paisnan y e instancianan menciona, lo colabora mas di cerca cu otro ta e parti di Ley.
“Ta asina cu tin diferente ley cu lo mester wordo adapta; leynan cu kizas mester wordo introduci pa bo lo atende miho cu e parti di salud mental y adiccion y pa e motibo ey tambe ta importante, pa hunto nos por ‘trek up’ den esaki pa trece e experticia hunto, pa por mitiga tur e retonan”, e mandatario a subraya.

robotstxt: allowed

filter: keep


text:
MIAMI, FLORIDA – Wladimir ‘Coco’ Balentien huntu ku su abogado nan a tene un konferensia di prensa ayera na Miami. Wladimir a lesa loke e kier a deklará i no a bisa nada mas durante e konferensia di prensa.
Segun e abogado di e pelotero, David Rothman, “nos a instruí Wladimir pa no kontesta pregunta i e motibu ta simpel, tin un kaso penal pendiente i nos no ke hinka nada den e kaso ku no mester tei, inkluyendo kontesta riba pregunta.”
Den mes un rosea e otro abogado di ‘Coco’, Omar Malone a bisa, “mi tin sigur ku boso ta komprendé ku nos no por bai den detaye di e kaso, pero ta nesesario pa menshona ku ‘Coco’ no a kibra ku lei, pero miéntras tantu e kaso ta pendiente nos no por drenta den detaye i echo nan di e kaso.
Na su turno Wladimir a deklará por parti e siguiente: “Mi tin bèrgwensa di ta aki nan awe, pero ta mi mes falta. Mi ta pidi despensa na mi famia, mi ekipo i na e hende nan di Hapon. Dios a bendishona mi ku un bunita yu muhé. Mi stima mi famia, mi tin un dushi trabou i e oportunidat pa biba i traha na un di e pais nan mas importante na mundu. Nunka lo mi no tume leve, ku mi por hunga beisbòl na Hapon i gana mi pan di kada dia. Mi ta hopi gradisí pa e bendishon nan ei. Pero mi a kometé un fayo i awor mi ta aki nan. Mi ke gradisí mi famia pa nan apoyo i nan amor, mi ekipo pa para mi tras i e hues i fiskal pa trata mi di manera hustu. Mi diskulpa, mi ta spera ku e hende nan di Hapon por duna mi un otro oportunidat. Ora tur e bèrdat bin dilanti, mi sa ku tur kos lo ta bon,” Balentien a terminá bisando.
Wladimir ta liber riba fiansa pendiente pa su siguiente aparishon den korte dia 24 di yanüari próksimo.


text:
KRALENDIJK – Aunke cu tin 900 caso activo di Covid19 y 6 hendfe hospitalisa, no ta necesario pa pone Toque de Queda na Bonaire. Asina gezaghebber di e isla, Edison Rijna a bisa durante un conferencia di prensa diabierna atardi. E isla a conoce un record di 245 caso positivo pa un solo dia diabierna. Y e siman aki (ayera) a conoce 2 morto. E mandatario a anuncia varios medida adicional pa combati e contagio serio cu e isla ta conociendo, tur pa motibo di Omicron.
Entre e medidanan, tur negoshi mester cera 10or di anochi, y mayoria lugarnan mester opera na 50% di e capacidad di e lugar y tur caminda mester tin un tapaboca. Entierro por tin 30 hende maximo y misa mester tin 50% di capacidad y no ta permiti cantamento durante misa. Ta prefera misa digital si ta posibel.
Tur e medidanan ta drenta na vigor diasabra y ta valido te 4 di februari 2022. Y entrante diadomingo awor, ta considera tur pais di riesgo halto.
THE BOTTOM – E siman aki secretario di estado Alexandra can Huffelen hunto cu minister Hugo de Jonge a subi e punto mas halto di Hulanda, e sero volcanico Mount Scenery durante su bishita na Saba. “ Un subida fuerte pa e punto mas halto di Reino, pero e bista ta mas cu bal’e. Laga nos tur cuida e naturalesa bunita aki” e mandatario a bisa na final di e subida. E mandatario ta riba un biahe di trabou na Caribe Hulandes, unda cu diamars e ta bishita Statia y ta sigui diaranson pa Bonaire, unda cu e lo keda te fin di siman y ta termina su bishita na Aruba cu un reunion cu tur tres prome minister di Aruba, Corsou y St Maarten.
PHILLIPSBURG – Na St Maarten a detene 3 persona riba sospecho di fraude cu placa cu tabata destina pa recuperacion di e isla despues di horcan Irma. Polis a haci tres entrada hudicial na residencia y na 2 oficina. E isla a wordo afecta seriamente na 2017, a consecuencia di e horcan cu a pasa riba e isla cu forza di biento di 300 km pa ora. Riba e parti Hulandes 4 persona a muri y tambe riba e parti Frances. Na tur, 134 persona a perde nan bida cu eorcan aki. Hulanda a pone 500 miyon euro disponible pa e isla. E fraude den e caso aki lo a sosode cu trabounan di e aeropuerto Juliana.
PHILLIPSBURG – Si e reunion siman pasa di IPKO na St Maarten siman pasa a habri cu un realidad cu no tabatin consensus riba e tema di COHO, e reunion a cera diabierna cu un consensus cu mester adapta e ley di COHO, prome cu por implementa esaki. Den e forma actual, simplemente e no ta acceptable, segun e participantenan di COHO. “E contenido di e ley di REino manera presenta na nos, ta na desventaha di e pueblo di Aruba” tabata declaracion di presidente di Parlamento di Aruba Edgard Vrolijk. Mas aleu, miembro di parlamento Shailiny Tromp-Lee a sigura cu e masterplan di Aruba, ta 80% den cumplimento cu e asina yama ‘landenpakket’. Parlamentario Marisol Lopez Tromp ta preocupa cu e speed cu e proceso di reforma ta tumando lugar. Pa loke ta Corsou, e presidente di Parlamento America Francisca a bisa cu Corsou no mester di COHO pa wak si e reformanan ta necesario y cu Corsou mes a pone plannan pa recuperacion di e isla. “Sin COHO, reforma ta bayendo bon caba”. Parlamentario Amerigo Thode ta sigura cu den e forma actual, e ley di COHO no por keda riba mesa. St Maarten no a fiha un posicion riba COHO ainda segun su presidente di Parlamento. E isla tin varios preocupacion pa cu e ley. E pome minister di e isla a laga sa cu e tin problema cu e presion cu ta pone riba nan pa e ley pasa.
PHILLIPSBURG – Diaranson atardi participantenan di Reino Hulandes na e reunioin di IPKO a haya un presentacion di ambtenaarnan Hulandes riba e tema di COHO. Durante e session di caso 90 minuut, e miembronan di tur e islanan en cuestion, Aruba, St Maarten, Corsou y hasta Hulanda por a haci pregunta riba e tema. Y for di e cantidad di pregunta, por a nota cu tin basta inquietud ainda for di varios isla.
PHILLIPSBURG – Diaranson e siguiente reunion interparlamentario di Reino Hulandes IPKO ta inicia, na St Maarten e biaha aki. Tema principal lo ta e ley di COHO y tambe RAFT, pero mas importante esun di COHO. Ta durante di e reunionan aki, lo conoce oficialmente e punto di bista formal di e tres islanan riba e tema, y con lo anda cu Hulanda riba e tema. Manera ta conoci Corsou y St Maarten a mustra cu nan kier pa renegosha COHO completo atrobe, y Aruba tambe ta mustra den e direccion ey. Echo ta cu e tres islanan Aruba, Corsou y St Maarten a pidi Hulanda mas tempo pa por entrega pregunta riba e ley, pero Hulanda no a condeci e tempo solicita. Hulanda a bay di acuerdo si pa cambia e fecha di 20 di April pa 18 di mei di e aña aki. E islanan a pidi pa e fecha di 17 di juni di e aña aki pero Hulanda no a aproba esey. Despues di e reunionan di IPKO, e gobiernonan di respectivo islanan lo trata e resultado cu secretario di estado Hulandes van Huffelen cu lo ta aki banda fin di mei proximo. E potret ta di e ultimo reunion IPKO cu a tuma lugar na Bonaire na augustus di aña pasa.
PHILIPSBURG - Parlamento di St. Maarten no ta sostené e proyekto di lei di COHO den e forma ku e ta presentá aktualmente. Esei di akuerdo ku un karta ku presidente di parlamento di e pais, sra. Grisha Heyliger-Marten, a dirigí na Promé Minister sra. Silveria Jacobs. Den e karta na nòmber di parlamento e presidente ta introdusí su mes bisando ku nan a skucha ku masha atenshon e kontestanan ku e mandatario a duna durante e seshon informashon tékniko riba e lei di COHO i tambe a sigui e deliberashonnan riba e konsepto di lei den komishon sentral a base di un presentashon duná dor di gobièrnu.


text:
Pa hopi persona, experencia un horcan por ta un acontecimento traumatico of tristo, pa cual motibo ta importante pa scucha otro y brinda un schouder pa yora y desahoga, ora ta necesario.
Pa locual ta restauracion di propiedad y vivienda, sea cuidadoso na momento di haci limpiesa paden y pafo di cas. Deshaci di tur alimento cu por ta un peliger pa salud di bo mes y bo famia, manera cuminda cu a muha cu awa di yobida of cu a ‘defrost’. Tambe kita for di den caminda materialnan kibra y peligroso manera glas, palo y mas.
E dianan despues di pasada di un horcan, por ta dianan dificil yena di angustia y insiguridad. E miho conseho ta pa busca refugio, consuelo y sosten cerca famianan cercano.
Pa mas informacion y keda bon informa riba horcan, like y follow Pagina di Facebook di Departamento di Salud Publico y Bureau Rampenbestrijding Aruba.


text:
ORANJESTAD – E detencion di ex minister Otmar Oduber, relaciona cu e caso penal Flamingo, a keda prolonga cu 8 dia mas diabierna mainta. Vocero di Ministerio Publico Ann Angela a confirma esey awe mainta pa noticiacla. Despues di a keda presenta dilanti Hues Comisario, a prolonga e detencion. E ex minister ta wordo sospecha di estafa y soborno, y ta considera como e sospechoso principal den e caso aki. Durante e proximo 8 dianan, landsrecherche por sigui cu e interogacionan y si nan caba prome cu e 8 dianan, lo por lague den libertad mas prome.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Queen Beatrix International Airport – Diadomingo atardi rond di 5:45 Toren a haya contacto cu e piloot Jet Blue, cu a caba di lanta for di Aruba rumbo JFK New York.
E piloot a avisa Toren di Bird Strike o sea un parha a dal den e motor.
Momento eynan ya e tawata algun miya pabou di Aruba y a bisa cu e ta biniendo bek.
Groot Alarm
Mesora tur unidadnan di rescate a cuminsa prepara, manera Brandweer/Ambulance y Polis.
Polis tin e tarea pa cera e caminda cerca di e pista.
Avion a baha
Momento cu e avion a baha ainda e caminda no a wordo cera, pues e timing pa polisnan cera tur e camindanan tawata hopi cortico.
A papia cu e piloot y e la bisa cu tur cos tawata ok.
Despues di un revision completo di e Airbus 320 e lo por a lanta vuelo bek.


text:
Kralendijk – Gezaghèber Edison Rijna a disidí pa adaptá algun medida for di djabièrnè 13 di ougùstùs te ku djabièrnè 27 di ougùstùs. Por hasi esaki pasobra te ku awor e kantidat di kontagio a keda stabil i pasobra no tin pashènt ku COVID-19 den hòspital.
Departamento di Salubridat Públiko tin mayoria fuente di kontagio bon na bista. Den mayoria kaso ta trata di kontagio lokal i di hende ku no a bakuná. Boneiru ta keda na nivel di riesgo 2. Pa evitá un kantidat grandi di kontagio un biaha mas na nos isla, ta importante pa tur hende keda tene nan mes na e reglanan di corona.
Medidanan
Na enkuentronan privá maksimalmente 50 hende por bini huntu. Ta posibel tambe pa tene un evento ku maksimalmente 100 hende. Mester pidi un pèrmit pa e evento na departamento di Asuntunan Hurídiko. Pa eventonan di deporte un obligashon pa mèldu ta na vigor.
Den kaso di deporte pafó ta pèrmití públiko, e fanátikonan mester mantené un distansia di 1,5 meter. Den stadion ta pèrmití pa usa 50% di e kapasidat. Den kaso di deporte paden ta pèrmití pa usa 50% di e kapasidat, mucha bou di 13 aña no ta kontá den esaki. Ta pèrmití pa kanta i balia pafó. Ora di siere pa hóreka i establesimentunan di dibertishon ta keda meskos, esta 24:00 or.
Departamento di Salubridat Públiko ta hasi un yamada na hendenan ku no a bakuná ainda, pa bai pasa angua kontra corona. E hendenan akí por yama e number grátis 0800 0900 pa traha un sita. Ta posibel tambe pa pasa angua kontra corona sin sita riba djasabra na Sentro Deportivo Jorge Nicolaas.
Si un persona tin keho ku ta parse COVID-19, e persona ei tin ku keda kas i yama e number grátis 0800 0800 pa traha un sita pa hasi tèst.
Lesa tambe:


text:
Resultadonan di Spring Training ayera:
- Atlanta Braves a derota Detroit Tigers ku skor di 12-3
Andrelton Simmons no a hunga den e partido aki. Simmons tin un promedio di .281 den Spring Training
- Baltimore Orioles a pèrdè di Minnesota Twins ku skor di 4-1
Jonathan Schoop a drenta den di ocho entrada na shortstop i no tabata tin turno na bate. Su promedio ta keda na .400
- Boston Red Sox a derota Tampa Bay Rays ku skor di 4-2
- New York Mets a pèrdè di Washington Nationals ku skor di 7-3
- St. Louis Cardinals a pèrdè di Miami Marlins ku skor di 6-5
- Toronto Blue Jays a pèrdè di Pittsburgh Pirates ku skor di 22-5
- Cincinnati Reds a pèrdè di Oakland Athletics ku skor di 8-4
Roger Bernadina a hunga right field den e partido i a konektá 1 hit den 3 turno na bate ku 1 base por bola. Bernadina su promedio ta di .425
- Colorado Rockies a derota Chicago White Sox ku skor di 4-1
- San Francisco Giants a gana Milwaukee Brewers ku skor di 5-4
- Texas Rangers a derota Cleveland Indians ku skor di 5-0
- Philadelphia Phillies a gana New York Yankees ku skor di 6-0
- Seattle Mariners a derota Kansas City Royals ku skor di 9-6
- Chicago Cubs kontra San Diego Padres a kaba empata na 5 kareda
Partidónan di Spring Training pa awe:
- Baltimore Orioles kontra Boston Red Sox
- Detroit Tigers kontra Philadelphia Phillies
- Miami Marlins kontra Atlanta Braves
- New York Yankees kontra Toronto Blue Jays
- Pittsburgh Pirates kontra Minnesota Twins
- Washington Nationals kontra St. Louis Cardinals
- Kansas City Royals kontra San Diego Padres
- Los Angeles Angels kontra Oakland Athletics
- Seattle Mariners kontra Texas Rangers
- Cincinnati Reds kontra Chicago White Sox
- Colorado Rockies kontra San Francisco Giants
- Milwaukee Brewers kontra Cleveland Indians
- Chicago Cubs kontra Arizona Diamondbacks
- New York Mets kontra Houston Astros
- Baltimore Orioles kontra Tampa Bay Rays
Breve:
- Manager di Texas Rangers, Ron Washington a konfirmá ku picher Yu Darvish lo no habri e promé wega di temporada pa e ekipo mas i ku tur probabilidat e pelotero lo subi lista di hungadó leshoná. Darvish a regresá Texas pa topa ku e ekipo su spesialista di lomba. E picher a purba tira algun bala riba djaluna pero no tabata por. Segun Darvish e problema ta paso e la drumi malu siman pasa pero e ekipo ta pensa ku ta algu mas serio ku esei. Aktualmente Texas tin kuater picher leshoná. E Pichernan ta, Yu Darvish, Matt Harrison, Derek Holland i Joseph Ortiz. Banda di esaki tambe ta leshoná, segunda base Jurickson Profar, shortstop Elvis Andrus i kècher Geovany Soto.
- Picher, Michael Pineda ta gana e trabou komo e di sinku habridó pa e ekipo di New York Yankees. Ku esaki e ekipo di New York Yankees su rotashon di habridó ta konsistí di: 1. CC Sabathia, 2. Hiroki Kuroda, 3. Ivan Nova, 4. Masahiro Tanaka i 5. Michael Pineda.
- E ekipo di Boston Red Sox a anunsiá ku djamars otro siman nan lo ta di bishitá serka presidente di Merka, Barack Obama na Kas Blanku. E ekipo ta habri temporada djaluna na Baltimore i ta probechá e dia liber ku nan tin djamars pa biaha pa Washington DC.
- Segun e manager di Los Angeles Dodgers, Don Mattingly, e pelotero Matt Kemp por keda aktivá otro siman. Kemp ta rekuperando di leshonnan na su ènkel i skouder. Segun e manager e pelotero ta kla pa kuminsá hunga i e no mester pasa tempu den Liga Menor. Ta djis e lus bèrdè di e staf médiko e tin ku haña.


text:
Lokal
Ban hasi una diferensia huntu pa Kanser di Mucha
Willemstad – Riba djabièrne 24 di Juni, Gerd Glaudemans ku ta biba na Kòrsou, huntu ku DreamRides team di Hulanda ta bai hasi un rekorido fenomenal riba baiskel di 822 kilometer i subi 20 mil meter den diferente seru i siudatnan den Alpen ku ta keda na Suisa i Fransia.
Ku e gran esfuerso aki, e ta lucha pa krea konsientisashon i tambe rekoudá sèn pa otro inisiativa spesial di Ronald McDonald House Charities Curaçao Foundation (RMHCC) kwal ta un fondo lolal dediká na kombati kanser di mucha.
RMHCC ta kréa y sostené programanan ku ta direktamente y positivamente impaktá salú y bienestár general di mucha y nan famia. Tur loke ta keda rekoudá ku DreamRides ta bai pa sostené e muchanan ku kanser i nan famianan.
E fondo ta ser usá pa apoyá famianan, pa mantené nan huntu i serka di e kuido nesesario ku nan tin mester. Tambe esaki lo ser usá pa duna e muchanan un momentu di enkurashamentu pa pasa dor di e momentu difísil aki, dor di regalá nan momentunan alegre pa asina nan tambe por disfrutá di bida. Lamentablemente tur aña algun mucha na Kòrsou ta ser diagnostiká ku kanser.
Maske ku e kuido ta bon organisá riba nos isla, mayoría biaha e mucha ta ser mandá Hulanda pa por risibí tratamentu den e hospital di kanser pa mucha mas grandi di Oropa ku ta Princess Máxima Center. E bida di e mucha i di su famianan ta kambia den un fregá di wowo.
No solamente e bida emoshonal i sosial di e famia ta ser afektá, pero també e gastunan finansiero ku un biahe i estadia pa un periodo largu na Hulanda ta trese kune ta enorme. Gerd lo sali pa Genève dia 24 di yuni, i dia 2 di yuli e lo regresá Hulanda.
Durante e gran rekorido aki e lo bishitá algun di e kasnan di Ronald McDonald pa duna su sostén na muchanan i nan famianan ku ta pasando dor di e malesa aki. Ta posibel pa sigui e rekorido di Gerd Glaudemans via e website di evento di Ronald McDonald House Charities Curaçao Foundation dor di skèn e QR code Sambil Curacao, Veeris 27. Unit L-49, Tel: 5999-4621645 / Willemstad Curacao. KvK registration # 118028,
Na final di fakansi di verano ora ku Gerd ta bèk, lo tene un subásta specialmente pa klausurá e evento aki kwal lo tin hopi ítem interesante inkluso e baiskel personalisá ku Gerd lo usa.
Join e Branding y Platinum Partners KLM, Rotary Club of Curaçao, BDO, Arcas Partners, MCB y e DreamRides Curaçao team ku huntu ku otro corporate partners y donante individual ke marka un diferensia dor di rekoudá fondo pa famianan ku ta afektá pa kanser na Kòrsou. No ta importante kon chikitu òf kon grandi e montante ta, paso kada kontribushon ta yuda. Via e website tambe ta posibel pa hasi un donashon pa e kousa aki. Bo kontribushon tin gran balor pa nos. Ban marka un diferensia, huntu! https://rmhc-curacao.org/dream-rides-for-childhood-cancer-fundraiser.
Pa mas informashon, por tuma kontakto ku Ronald McDonald House Charities Curaçao Foundation [email protected] [email protected]
Lokal
Alumnonan di Skol Sint Antonius a traha modelo di lanthùisnan
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7 di Skol Sint Antonius, a bira un mega proyekto kaminda nan a kombiná varios abilidat pa no únikamente krea e edifisionan monumental, pero tambe kombertí den orador tokante di e pasado riku i e uso aktual di e lanthùisnan.
Tabata un reto i alabes un oportunidat pa koperá ku e muchanan i tambe nan mayornan, pa asina nan por a krea e artenan aki ku a impreshoná hopi ku a mira nan.
CIBC FirstCaribbean a sostené e proyekto, ku no únikamente a saka lo mihó di e alumnonan di Skol Sint Antonius, pero alabes a enkurashá e partisipashon aktivo di nan mayor i a stimulá nan interes den a pasado riku di Kòrsou. Bo por a mira e orguyo den a hobennan ora ku nan a kaba ku nan proyekto i tabata presentá esaki.
Skol Sint Antonius tin komo tradishon pa laga e alumnonan di grupo 7 na fin di aña eskolar hasi un proyekto kaminda ta reta e alumnonan pa demonstrá nan kreatividat. E proyekto di e aña aki a saka mas ku e kreatividat di e studiantenan. E studiantenan, den nan gran mayoria for di e barionan di Santa Maria i Seru Fortuna, a kombiná nan kreatividat riku, nan konosementu di historia, kalkulashon di midí i abilidat di presentá, pa krea i presentá nan proyekto. E proyekto di e studiantenan a bira punto di interes di henter famia kaminda mama i tatanan tabata kontribuí nan parti pa kombertí e modelo den un piesa di arte. E proyekto a logra ku e studiantenan mester a buska informashon, tantu tokante e pasado di e lanthùisnan pero tambe presente.
Tur e studiantenan a kombertí den orador ku bon konosementu di e lanthùis ku nan a traha i presentá.
Un di e maestronan di e klasnan di grupo 7 di Skol Sint Anonius a bisa ku e proyekto aki a saka e mihó for di e studiantenan.
E studiantenan a haña un oportunidat ekselente ku e proyekto aki pa demonstrá nan konosementu i abilidatnan riba varios tereno.
E koperashon den famia a krea un eksperensha úniko ku e hobennan aki lo keda kòrda pa hopi tempu. E maestronan a apresiá e sosten i koperashon di CIBC FirstCaribbean pa kompletá e proyekto ku tabatin un gran impakto riba e hobennan.
Lokal
Donashon di 50 mil Euro pa Fundashon ku ta kombati problematika di AIDS
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022.
Amsterdam Diner tur aña ta organisá e evento aki pa rekouda fondo pa yuda ku diferente proyektonan ku ta yuda pa kombatí e problemátika di HIV/Aids rònt mundu.
Durante di e diner presidente di FPK Harley Offerman a dirigi algun palabra na e publiko presente tokante e importansia pa tin sufisiente fondo pa por sigui yuda e pashèntnan ku ta HIV positivo.
E aña aki Fundashon Plòns Kòrsou a haña e oportunidat pa por forma parti di e findishi ku a tuma lugá durante e diner i rekouda un kantidat di 50 mil euro.
FPK tin 3 proyekto importante pa kuminsá kuné pa por yuda ku e problematika di HIV/Aids na Kòrsou. FPK a skohe e proyektonan basá riba e nesesidat ku ta biba bou di e organisashonnan Cura+, Salú pa tur i Famia Plania.
1. Konsientisá muchanan riba e topikó di HI/Aids
2. Minimalisá/ Eliminá e tabu di HIV/Aids na Kòrsou dor di konsientisá e komunidat i pone mas tantu informashon posibel disponibel
3. Tratamentu i remedi pa indokumentadonan
Esakinan ta 3 di hopi proyektonan ku FPK mester a skohé pa kuminsá kuné.
Lamentablemente ahinda e tópiko di HIV/Aids ta algu ku mayornan, famianan, amigunan i konosinan no ta papia over di dje ni buska informashon konkreto pa informá nan mes di e desaroyonan ku tin riba e tópiko super importante aki. P’esei FPK kier invitá bu pa bishitá e website fundashonplons.com ku nan a desaroyá den 4 idioma. Espesialmente den papiamentu pa tur persona por kompronde i informá nan mes bon.
FPK ta sumamente kontentu ku e donashon ku nan a risibí pa por kontribui na un mihó bida i eksperensia pa e pashèntnan ku ta HIV positivo.
Lokal
Eugene Middelhof ta bandoná Wardakosta di Karibe Hulandes
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor.
For di yüli 2017 Eugene Middelhof ta okupá e kargo di Direktor Suplente na Wardakosta. Den su puesto e tabata duna direkshon na diferente proseso dentro di e organisashon, manera entre otro e ‘bedrijfsvoeringsoverleg i e ‘Gemeenschappelijke Medezeggenschapsraad’ (GMR).
Siendo Direktor Suplente e tabata tambe Presidente di e konsulta ku GMR den e organisashon. E la sòru ku e órgano aki ta bon sigurá dentro di Wardakosta. Banda di esei el a esforsá su mes pa otro fasetanan importante den e organisashon, manera integridat, siguridat i medio ambiente, pero tambe el a sòru pa vários funshon den e staf di Wardakosta a ser okupá. Durante e último 5 añanan Eugene a desplegá su mes ku hopi energia i pashon pa Wardakosta i e la duna realse na e kredo ‘Samen Sterk’. E personal di Wardakosta ta gradisí Eugene pa su esfuerso i ta dese’é hopi éksito den su futuro karera.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal21 hours ago
Alumnonan di Skol Sint Antonius a traha modelo di lanthùisnan
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Despues di informashon risibí di FEBEKO direktiva di CSB a sinta ku su miembronan pa informá di e intenshon di Baseball femenino, E proseso a tuma su tempu. Awor ku CSB ta kla ku e proseso interno nos ta saka e siguiente “ statement “
Kòrsou,02 Mart 2022
Despues di informashon risibí di FEBEKO direktiva di CSB a sinta ku su miembronan pa informá di e intenshon di Baseball femenino, E proseso a tuma su tempu. Awor ku CSB ta kla ku e proseso interno nos ta saka e siguiente “ statement “
CSB kumpliendo 70 aña di eksistensia dirigiendo sòftbòl organisá pa a
surgi, krese, stabilisá ku kampeonatonan lokal ku a kulminá ku
laurel nan internashonal tantu den e parti femenino komo maskulino
aktualmente tin mas ku un organisashon ta hasiendo esfuerso trahando
na base pa por sigui nutri e deporte.
Esaki poko poko krea for di abou e sòftbolistanan ku lo mester
forma e kuerpo di relevo pa e kontinuo desaroyo di e deporte.
Nos por a nota sinembargo òf ta konfrontando intentonan pa
direktamente rekluta sòftbolistanan ku sierto promesanan pa por lanta
algun ekipo di baseball femenino.
E práktika aki simplemente su úniko resultado riba término korto mes
lo ta perhudisial pa e hungadó en partikular i e deporte di sòftbòl mes en general. Nos
mester menshoná mes ora e “hype” momentario di e baseball femenino aki
pasa tur parti lo sali perhudiká.
Nos di CSB lo rekomendá pa meskos ku CSB su miembronan ta pasa den e trabou fuerte di kuminsá ku mucha for di 6 aña i forma nan pa tin fruta pa nan organisashon ora e hungadónan bira grandi, pa hasi meskos. Pasombra si bin resultá ku tur e trabou di años ta bai pèrdí e konsekuensia lo ta ku organisashon lo stòp di rekluta mucha for di chikí i e resultado lo ta funesto pa e deporte.
TA DJE DIFISIL EI PA E ESNAN TRAS DI E PROYEKTO AKI START FOR DI ABOU ?
Reklutando sòftbolistanan pa simultáneamente hunga sòftbòl fastpitch i baseball lo resultá den un situashon konfliktivo pa loke ta kalendario di wega lokal i tambe
asistensia na kompromisonan internashonal i no papia mes di potensial pa leshon.
Direktiva di CSB su tarea i obligashon ta di salbaguardiá e deporte di sòftbòl.
Permití sin mas ku ta “target” direktamente e sòftbolistanan bou di
CSB pa forma un liga paralelo simplemente no tin nòmber.
Ta di mas pa komprondé ku direktiva di CSB tin e obligashon pa
instituí sierto reglamentashon interno pa por mantené relevansia di e
deporte ku posibilidat pa krese i no LO KONTRALI.
Nos ta kere ku FDOK, komo organisashon madre di deporte na Kòrsou mester tuma nota di e desaroyo aki pa por pèrkurá pa deporte eksistente por perdura.
Direktiva di CSB
Edward Martis


text:
Aruba
KFC a haci entrega di e “Running Chair” na Disjonrick Jacobs
Diamars 21 di juni 2022 KFC a haci entrega oficial di e “Running Chair” na Disjonrick. Algun luna pasa KFC a cuminsa cu e campaña di “Add Hope for Disjonrick”, unda cu tur persona cu cumpra e combo di 5 pida galiña ta contribui pa asina KFC hunto cu e comunidad di Aruba por yuda Disjonrick na yega na su mesun “Running Chair”.
Prome cu tur cos KFC kier gradici e comunidad di Aruba cu ta apoya nan den cada campaña cu nan trece. Mas aun den esaki unda cu KFC kier conscientisa nos comunidad pa sigui yuda mas hoben y persona cu limitacion pa ta mas envolvi den actividad positivo.
Danki na e “Running Chair”, Disjonrick hunto cu Brainer Lampe y Vianney Coffie a participa den nan prome careda cual tabata e “Half Marathon” di KLM. Esaki tabata un tremendo trabou den ekipo di Brainer Lampe y Vianney Coffie.
Brainer tabata sintie un tiki malo un par di dia prome cu e careda di KLM, pero a didici di cuminsa e careda di KLM y esey a haci cu e ultimo kilometers Vianney mester a termin’e, ya cu Brainer su curpa a kibra totalmente.
Brainer su compromiso tabata y ta cu Disjonrick, e no kier a lag’e na caya y a bay pa e reto asina mes.
KFC ta orguyoso di por ta parti di e team poderoso aki y lo kier sigui apoyanan den hopi mas hasaña.
Ya caba nos por bisa cu e weekend aki, esta diadomingo 26 di juni, Brainer y Disjonrick lo ta parti di e “Aruba International Triathlon 2022”.
Esaki lo ta un challenge mas grandi, ya cu e ta un competencia di 3 actividad den 1. Aki Brainer lo landra 750 meter, mientras cu e ta trek Disjonrick cu lo ta sinta den un Kayak. Despues lo core riba bais pa 20 km, mientras cu Disjonrick lo ta den e “Running Chair” cual ta adapta perfectamente na e bais. Por ultimo lo core 5 km y aki Brainer lo pusha Disjonrick den su “Running Chair”.
Sigur nos di KFC hunto cu Disjonrick y Brainer no solamente kier gradici e comunidad di Aruba, pero tambe Valentino Wernet di Next Level Barbershop cu a aporta cu e Kayak y FX Sports Aruba cual su team a percura pa arma e “Running Chair” den un tempo record pa e prome careda di KLM.
KFC su management team ta spera cu esaki lo ta e prome stap pa mas cos positivo den nos comuidad y ta invita un y tur pa sigui KFC su diferente pagina social di Facebook, Instagram y awor tambe Tik Tok pa keda bon informa y di tur promocion. Tambe por bishita semper www.kfc.aw


text:
Archive for February 2019
February 27, 2019
Den preparacion pa Semana Santa Directie Natuur en Milieu (DNM) y conhuntamente cu Korps Politie Aruba seccion San Nicolas ta informa publico engeneral tocante leynan cu ta prohibi coremento cu vehiculonan, laga sushi atras y haci daño na nos flora y fauna como tambe nos beachnan. E meta principal ta pa informa e personanan cu [...]
Read more >
February 21, 2019
Den e siguiente articulo Directie Natuur en Milieu (DNM) lo enfoca ariba e kimico Oxybenzone cu ta un componente cu ta forma parti di productonan antisolar. Oxybenzone tambe ta forma parti di e proyecto di ley ‘Choose Zero’ pa motiva pueblo pa no uza productonan cu ta contene e kimico oxybenzone. DNM a enfoca den [...]
Read more >
February 5, 2019
Dia 2 di Februari tawata dia mundial di bahianan (wetlands). Directie Natuur en Milieu (DNM) ta comparti e tema mundial di e aña aki, cu ta enfatisa e rol importante di saliñanan/bahianan. Un saliña ta brinda un servicio natural pa e combatimento di cambio di clima. E momento a yega unda cu nos mester stop [...]
Read more >
February 1, 2019
E incidente cu a tuma luga na Zeewijk caminda turtuganan a keda pega den un reda y cu consecuencia fatal pa un turtuga cu a muri. E otro turtuganan a pasa door di un stress innecesario pavia di un reda. Directie Natuur en Milieu (DNM) ta lamenta cu e incidente aki a tuma luga. Na [...]
Read more >
February 1, 2019
Directie Natuur en Milieu kier informa mas tocante e significado di cambio di clima; con esaki ta tuma lugar, kico ta e consecuencianan y kico nos por haci na Aruba pa aporta na un reduccion di e efectonan di e fenomeno aki. E terminologia cu ta uza, manera Carbon dioxide, fossil fuel, methane, nitrous oxide [...]
Read more >
February 1, 2019
Directie Natuur en Milieu su team ta contento cu e exitoso curso cu nan tawata tin e honor di a tuma cu ta trata e 7 habitonan pa ta un persona altamente efectivo. EduMax cu su facilitador Raymond Maxwell a brinda e curso aki cu ta encera un seminario di tres dia completo. E curso [...]
Read more >
Scroll To Top
February 1, 2019
Tin mas of menos 140,000 sorto di barbulet rond mundo. Den e sortonan di barbulet tin dos tipo. Esun di anochi y esun di den dia. Loke a constata ta cu e barbuletnan di anochi ta 40 biaha mas hopi cu esunnan di den dia. Di esunnan den dia, tin cu ta mas conoci cu [...]
Read more >


text: 10 Ya ku e Lei ta solamente un sombra di e kosnan bon ku lo a bini, no e realidat mes, e saserdotenan, ku e mesun sakrifisionan ku nan ta ofresé kontinuamente aña aden aña afó, nunka no por perfekshoná hende ku ta adorá Dios.2 Si tabata asina, nan lo no a stòp di ofresé sakrifisio? Pasobra esnan ku ta trese sakrifisio* i ku a ser purifiká ún biaha i pa semper lo no tabata konsiente mas di piká.3 Ma al kontrario, e sakrifisionan akí ta pone hende kòrda tur aña riba nan pikánan,4 pasobra ta imposibel pa sanger di toro i di kabritu kita piká.5 P’esei, ora Kristu a bini na mundu, el a bisa Dios: “‘Sakrifisio i ofrenda bo no tabata ke, ma bo a prepará un kurpa pa mi.6 Bo no tabatin plaser den ofrenda kimá ni ofrenda pa piká.’7 E ora ei mi a bisa: ‘Wak! Mi a bini (den e ròl di e buki ta pará skirbí tokante mi) pa hasi bo boluntat, o Dios.’”8 Despues ku el a bisa promé: “Bo no tabata ke ni bo no tabatin plaser den sakrifisio ni den ofrenda ni den ofrenda kimá ni den ofrenda pa piká”—sakrifisionan ku ta ser ofresé segun Lei—9 e ta bisa: “Wak! Mi a bini pa hasi bo boluntat.” E ta eliminá loke ta promé pa e por establesé loke ta di dos.10 Di akuerdo ku e “boluntat” ei di Dios nos a ser santifiká pa medio di e ofrenda di e kurpa di Hesukristu ún biaha i pa semper.11 Ademas, tur saserdote ta tuma nan puesto dia aden dia afó pa rindi sirbishi i pa ofresé e mesun sakrifisionan hopi biaha; sakrifisionan ku nunka no por kita piká kompletamente.12 Ma e hòmber akí a ofresé ún sakrifisio pa piká pa semper i a sinta na man drechi di Dios,13 sperando djei padilanti te ora Dios pone su enemigunan komo banki pa su pia.14 Pues, ta pa medio di ún ofrenda di sakrifisio el a hasi esnan ku ta ser santifiká perfekto pa semper.15 Ademas, spiritu santu tambe ta duna nos testimonio, pasobra promé e ta bisa:16 “‘Esaki ta e pakto ku lo mi sera ku nan despues di e dianan ei,’ Yehova ta bisa. ‘Lo mi pone mi leinan den nan kurason, i lo mi skirbi nan den nan mente.’”17 Despues e ta agregá: “Lo mi no kòrda mas riba nan pikánan ni nan aktonan di maldat.”18 Awor bon, kaminda tin pordon di e pikánan akí, no tin mester di ofrenda mas pa nan.19 P’esei, rumannan, komo ku pa medio di e sanger di Hesus nos tin pleno konfiansa pa usa e kaminda pa drenta den e lugá santu,20 un kaminda nobo ku ta hiba na bida i ku el a inougurá pa nos pasando dor di e kortina, es desir, su karni,21 i komo ku nos tin un gran saserdote enkargá ku e kas di Dios,22 laga nos aserká Dios ku kurason sinsero i pleno fe, ya ku nos a purifiká* nos kurason di un mal konsenshi i a baña nos kurpa ku awa limpi.23 Laga nos perseverá den proklamá nos speransa sin vasilá, pasobra esun ku a hasi e promesa ta fiel.24 I laga nos presta atenshon na otro pa nos por stimulá otro pa mustra amor i hasi bon obra,25 i no keda sin bai e reunionnan,* manera algun a tuma pa kustumber, sino mas bien animá otro, i muchu mas ainda ku boso ta mira e dia ta yega serka.26 Pasobra si nos praktiká piká deliberadamente despues ku nos a risibí konosementu eksakto di e bèrdat, no ta keda ningun sakrifisio mas pa ofresé pa nos pikánan.27 Tur loke ta keda ta un ekspektativa spantoso di huisio i un furia ardiente ku ta bai kaba ku esnan ku ta oponé Dios.28 Ken ku no a hasi kaso di Lei di Moises a muri sin miserikòrdia a base di e testimonio di dos òf tres persona.29 Kiko awor di e persona ku ta trapa e Yu di Dios, ku ta konsiderá sanger di e pakto pa medio di kua el a ser santifiká komo di poko balor i ku ta insultá e spiritu pa medio di kua e bondat inmeresí di Dios ta keda manifestá? Boso no ta kere ku e meresé un kastigu muchu mas pisá?30 Pasobra nos konosé esun ku a bisa: “Vengansa ta di mi; ami lo paga bèk”; i tambe ta pará skirbí: “Yehova lo husga su pueblo.”31 Ta un kos teribel pa kai den man di e Dios bibu.32 Sinembargo, sigui kòrda e dianan di promé ayá, kon boso a perseverá i a sufri pruebanan severo despues ku Dios su lus a bria riba boso.33 Algun biaha boso a ser maltratá i insultá públikamente,* i otro biaha boso a kompartí sufrimentu di esnan ku tabata pasa den un eksperensia asina.34 I boso a mustra kompashon na e rumannan ku tabata den prizòn i tambe a aseptá ku goso ku nan a plùnder boso pertenensianan, sabiendo ku boso ta poseé algu mihó i duradero.35 P’esei, no stòp di papia ku kurashi,* ya ku boso lo haña un gran rekompensa pa esei.36 Boso tin mester di perseveransia, ya asina despues ku boso a hasi e boluntat di Dios, boso por risibí kumplimentu di e promesa.37 Pasobra “un poko tempu” mas, i “esun ku ta bini lo yega i lo e no tarda.”38 “Pero mi sirbidó hustu lo biba pa motibu di su fe,” i “si e hala atras, mi alma no tin plaser den dje.”39 Awor bon, nos no ta e tipo di hende ku ta hala atras, lokual ta hiba na destrukshon, sino e tipo di hende ku tin fe, lokual ta konserbá nos alma na bida.


text:
Diahuebs marduga a tuma luga un explosion na un apartamento situa na Papilon net na momento cu un persona tabata den e luga. Air Ambulance a transporta e victima pa Colombia.
Gritonan y e desordo a pone cu habitantenan a lanta y yama polis. Na yega di polis nan ta topa cu un homber cu kemaduranan serio na su curpa y ya su cuero a cuminsa cay.
Ambulance cu a presenta na e sitio a atende cu e homber cu tabata tin kemaduranan serio na curpa y a transporte pa hospital. Bomberonan a yega y drenta accion.
Tabata tin candela den e cas unda un bom di gas lo a rementa causa e sucedido aki. E homber tabata tin kemaduranan di segundo pa tercer grado.
Polis a notifica e departamento forensico pa presenta y recherche a start cu un investigacion.
Durante oranan di merdia Air Ambulance a yega Aruba y bay cu e victima pa Colombia pa asina e por ricibi atencion medico avansa.


text:
PHILLIPSBURG – Na St Maarten a detene 3 persona riba sospecho di fraude cu placa cu tabata destina pa recuperacion di e isla despues di horcan Irma. Polis a haci tres entrada hudicial na residencia y na 2 oficina. E isla a wordo afecta seriamente na 2017, a consecuencia di e horcan cu a pasa riba e isla cu forza di biento di 300 km pa ora. Riba e parti Hulandes 4 persona a muri y tambe riba e parti Frances. Na tur, 134 persona a perde nan bida cu eorcan aki. Hulanda a pone 500 miyon euro disponible pa e isla. E fraude den e caso aki lo a sosode cu trabounan di e aeropuerto Juliana.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
The content originally appeared on: Diario
AUA Airport a cera ayeranochi entre 9’or pa 11’or:
ORANJESTAD (AAN): E blackout cu a tuma lugar diahuebs na Aruba a ocasiona un serie di evento na Aeropuerto Internacional Reina Beatrix (AUA Airport).
Seramento y restart di operacionnan na aeropuerto
Rond di 2’or diahuebs, pa motibo cu coriente a bai na Aruba, e suministro di coriente na aeropuerto tambe a cai afo. E generatornan di aeropuerto y e sistema di backup no a tuma over e suministro di coriente manera mester ta, causando cu aeropuerto a keda sin coriente te cu 3’or di atardi. Aruba Airport Authority N.V. (AAA) a activa su crisis team y a implementa e proceduranan di emergencia aplicabel.
Pa preveni cu mas pasahero ta drenta den aeropuerto a dicidi cu ta sera e pista di aterizahe y aeropuerto mes tambe 2.15 pm y a habri bek 3’or ora cu coriente a bin bek. Esaki a causa cu 5 avion a desvia pa otro aeropuerto (Curacao y Santo Domingo). Tur e 5 buelonan cu tabata biniendo Aruba durante e rato cu no tabatin coriente eventualmente a yega y tambe a sali bek for di AUA Airport. Solamente 1 buelo cu mester a sali pa Merca a keda cancela, pero a sali ayeramainta.
Diahuebs, 2.20 pm, AAA a dicidi pa evacua e pasaheronan presente den aeropuerto su area restringi y hiba nan tur parti pafo di aeropuerto. 700 – 1000 pasahero a wordo evacua di forma trankil y sigur, sin ningun incidente pa motibonan di safety.
E organisacion di crisis a traha segun e proceduranan existente y e bon cooperacion ricibi for di tur persona envolvi tabata esencial pa haci e evacuacion mas facil y liher posibel.
“Safety” na prome lugar
E safety di e pasaheronan, staff, y di tur usuario di aeropuerto ta y semper lo keda aeropuerto su prioridad number uno. Sin coriente, e terminal di aeropuerto no tabatin suficiente lus pa garantiza e safety di e pasaheronan y otro usuario/concesionario, un inhabilidad pa monitor e cantidad grandi di pasahero via CCTV, peligro di slip door di e condensacion cu ta pasa despues cu e airco paga, e inhabilidad pa screen pasahero y maleta, riesgonan di salud door cu no por flush wc y/of laba man. Y, den caso di un candela, e inhabilidad pa por garantiza cu e sistema di paga candela ta funciona debidamente. Basa riba e riesgonan aki, AAA a dicidi di evacua e terminal.
Full load generator test
E 6 generatornan na AUA Airport ta wordo getest y manteni regularmente, segun e recomendacionnan di e fabricante. AAA tin tambe un “service level agreement” cu e compania experto cu ta haci mantencion di e generatornan. No tabatin indicacion durante e ultimo prueba cu e generatornan no lo funciona ora cu coriente cai afo.
Diabierna 10 di Juni pa 9’or di anochi lo haci un test cu e generatornan den un ambiente controla y den presencia di expertonan (interno y externo, incluyendo Elmar y otro proveedornan di servicio). E coriente di e 4 transformernan den e edificio di utilidad lo wordo paga un pa un door di Elmar, y varios parti di e sistema di backup lo wordo monitoria pa e accion/reaccionnan adecua. E terminal lo ta sera na e momento ey y pesey aeropuerto lo sera 2 ora mas prome cu normaal (9’or na lugar di 11’or). Tur operador di avionnan di emergencia y otro proveedornan di servicio a wordo informa di e orario di ciere. Unabes cu identifica e causa, AAA lo traha dibiaha riba e solucion. AAA su prioridad principal ta pa determina e causa y subsecuentemente implementa un solucion. AAA lo duna un update na comunidad di Aruba asina cu e causa bira conoci.
AAA ta disculpa sinceramente na cada aerolinea, pasahero, tur partner y e comunidad di aeropuerto cu a wordo afecta pa e susedidonan di diahuebs.


text:
Resultadonan di Beisbòl Liga Grandi di ayera:
Seri Mundial
- San Francisco Giants a pèrdè di Kansas City Royals ku skor di 7-2
Un biaha mas San Francisco Giants a bai ariba for di den promé entrada riba un honron solitario di Gregor Blanco. Kontrali na e promé partido, Kansas City Royals a respondé mes ora i empatá e partido den bòm di promé. Kansas a bai ariba 2-1 den bòm di dos entrada. San Francisco a bin bek i empatá e partido den di kuater entrada. E partido a keda empatá na 2 kareda te den bòm di seis entrada. Akinan Kansas a habri e partido anotando 5 kareda riba un doblete empuhador di dos di Salvador Perez i un honron di dos kareda konektá pa Omar Infante. Ku e viktoria aki e seri ta empatá awor na unu, ku e próksimo partido na San Francisco dia 24 di òktober.
Pa San Francisco Giants esaki ta e di 10 okashon ku nan ta involukrá den un empate di 1-1 den Seri Mundial. Den e nuebe biaha nan previo, San Francisco a bai na gana e seri solamente na un okashon (1905). E empate di 1-1 den un seri mihó-di-shete ta algu nobo pa Kansas, nunka nan no a eksperensia esaki.
Segun estadistika, di e previo 56 biahanan ku un seri di Seri Mundial tabata empatá na 1-1, e ekipo ku gana partido number 2 a sigui i titulá kampion na 29 okashon (51.8%). Sin embargo, e ultimo aki tabata e kaso den solamente dos di e ultimo nuebe okashonnan for di aña 1993.
Estadistikamente e di tres partido ta importantisimo. E ekipo ku gana e di tres partido ora e seri ta empatá na 1-1 a logra sali Kampion Mundial na 37 okashon (66.1%). Esaki tabata e kaso den kuater di e ultimo sinku okashonnan. Mas aleu, esaki tabata e kaso den e ultimo 11 di 13 okashonnan. E dos eksepshonnan tabata St. Louis Cardinals na 2013 i New York Yankees na 2003.
Partidónan di Liga Grandi pa awe:
Seri Mundial
- Awe no tin partido den Liga Grandi. E siguiente partido ta 24 di òktober próksimo ora ku Kansas City Royals topa San Francisco Giants den e di tres partido di Seri Mundial ku e seri empatá na 1-1
Breve:
- Informashonnan ku ta sirkulando ta bisa, ku Roger Bernadina ta den kòmbersashon ku e ekipo di Tiburones de La Guaira den beisbòl invernal na Venezuela. Den kaso ku Roger djòin e ekipo e ta uni su mes ku Juan Carlos Sulbaran ku ya ta formando parti di e staf di picheo di Tiburones. Aktualmente e ekipo di Tiburones de La Guaira tin un rèkert di 4-7
- Kenley Jansen a keda premia komo finalista pa relevista di aña den Liga Nashonal pa Major League Baseball. Craig Kimbrel di Atlanta Braves a bai ku e premio di mihó relevista den Liga Nashonal. Den Liga Merikano e premio a bai pa e picher di Kansas City Royals, Greg Holland


text: Diamars mainta a drenta informe di un caso di kiebro y ladronicia na El Louvre den Caya Eleuterio “Boes” Orman, mesora a dirigi un patruya na e sitio. Na yegada di e patruya a bin compronde cu ladronnan a kibra muraya traha un pasada pa drenta horta den e lugar. Net ora cu e ladron a cuminza piki su comestiblenan e alarma a activa y e ladron a core sali. E ladron a bay cu algun comestible pero no mucho. E departamento di investigacion forensyco tambe a keda di pasa pa tuma e evidencianan cu a keda atras pa asina logra captura e ladron!


text:
Chichi ta PUNTR'ABO
16 Februari 2016
E siman aki ta celebra dia di SAN VALENTINO. Chichi cu Buchi ta corda tempo nan a conoce otro anto Buchi tabata bin frey na cas di Chichi no tabata tin tur e beheit cu tin awe. Buchi tabata bin bishita Chichi bon bisti, semper cu un flor pa regala Chichi. Mama tabata sinta den sala cu nos. Nos dos tabata combersa anto ora mama cuminsa cabisha Buchi tabata haña chens di horta un sunchi. Ay esey tabata un tempo dushi. Regalo caro of sali bay come na un restaurant ‘chique’ no tabata existi. AMOR y AMISTAD tabata manda, e cosnan chikito cu ta haci e otro persona asina importante den bo bida, anto henter aña.
Te poco tempo pasa Chichi tabata gusta bay Playa. Tin ora tabata dificil pa haña un luga di para e auto, pero esaki nunca a haci cu Chichi a keda sin bay. Ma for di dia cu Aruparking a bin den existencia cu e meternan poni tur caminda, Chichi a haña un disgusto. Chichi sa bay si, pero Chichi no ta contribui na e proyecto Aruparking cu ta algo di haragan cu a daña pa Playa. Bo ta DRECHA Caya Grandi pa despues bo mes MAT’ E. Awo ta sali na cla cu tin mas problema cu comercio mes. Manera un comerciante ‘miembro obliga’ di Aruparking a skirbi, e proyecto aki ‘NO LO SOBREVIVI DEN e mundo di COMERCIO’!
E ta tristo pa mira con cada dia cu pasa mas y mas atras Aruba ta bay. E candela riba DUMP tabata uno ‘intencional’. Bisando esey e problema no a keda soluciona. Unda control ta keda? Con por papia di ‘sostenibilidad’ y di ‘green’ uzando Aruba como ehemplo di mundo, ora bo sa cu e dumpnan di Aruba ta manera YAGA YEN DI PUS cu ta caba cu salud di pueblo y nos medio ambiente. E ta un berguensa nacional ora bo pensa con e turista ta wordo gaña. Con por papia ainda di ONE HAPPY GREEN SUSTAINABLE ISLAND??!
Hablando di control, e ‘carchi berde’ ta bon pero no ta controla SMAAK di producto. Chichi no sa si Minister y Parlamentarionan ta importa nan beleg, fruta y berdura separa of cu nan lenga no tin smaak. Ta increibel con pa TANTO AÑA caba pueblo tin cu come productonan cu smaak di INSECTICIDA ora cumpra den supermercadonan Chines. Ora bo reclama e Chines, diripiente e no ta compronde Papiamento mas. Aparentemente, ta un producto contra insecto cu nan ta spray den e airconan y cu ta penetra den tur producto cu no ta den bleki of glas. GOBIERNO: tuma paso, controla, boet of cera e supermercadonan (y e doñonan!) cu ta ATENTA CONTRA SALUD di pueblo!
ZIKA ta birando tremendo NEGOSHI. Ya cu no tin un vacuna contra e virus e consehonan valido ta: corda wak den bo cura y elimina awa cu ta para, apesar di e secura cu tin basta aña ta asota nos isla. Pero ta core unda no tin hende ta biba? Ta controla e dumpnan ‘ilegal’?
E siguiente negoshi grandi mes ta sinta den proteccion personal: camisa/blusa manga largo, carson largo, repelente cu mester pasa cada tanto rato na curpa etc., tur ANTI- ZIKA!
PAPIAMENTO ta nos idioma maternal y tur otro ta secundario. Esaki ta luna di Lenga Materno. Ta di spera cu tur e fundacion- y otronan ta sigui conscientisa pueblo riba e importancia di esaki. Bo IDIOMA ta un di e caracteristicanan basico di bo CULTURA. Papiamento ta identifica ARUBA (CORSOU y BONEIRO) y e ARUBIANO.
Ta di spera cu Minister di Cultura, sr. Otmar Oduber, pone mas atencion y sigur mas placa disponibel pa nos idioma: su divulgacion corecto, investigacion cientifico, otro investigacion manera por ehempel nos literatura oral y hopi mas y haci tur esaki parti oficial di e curriculum di tur scol na Aruba. Si tin placa pa arte publico, mester por tin pa nos idioma Papiamento!


text:
Na Hapon no tabata tin partido di beisbòl ayera. Awe e kampionato ta sigui ku:
- Rakuten Golden Eagles kontra Hanshin Tigers
Den Liga Pasífiko e ekipo di Rakuten Golden Eagles ta na penúltimo lugá ku un rèkert di 21 wega gana i 30 pèrdí. ORIX Buffaloes ta lidera e liga ku 10 wega i mei riba Rakuten Golden Eagles
- ORIX Buffaloes kontra Tokyo Yakult Swallows
Den Liga Sentral e ekipo di Tokyo Yakult Swallows tambe ta na penúltimo lugá ku 22 wega gana, 29 pèrdí i dos empate. Hiroshima Toyo Carp ta lidera e liga ku ocho wega i mei riba Tokyo Yakult Swallows
Resultadonan di Beisbòl Liga Grandi ayera:
- Boston Red Sox a pèrdè di Cleveland Indians ku skor di 3-2
- New York Mets a derota Philadelphia Phillies ku skor di 11-2
- Seattle Mariners a gana New York Yankees ku skor di 10-2
- Tampa Bay Rays a pèrdè di Miami Marlins ku skor di 3-1
- Minnesota Twins a pèrdè di Milwaukee Brewers ku skor di 6-2
- Kansas City Royals a derota St. Louis Cardinals ku skor di 6-0
- Chicago White Sox a pèrdè di Los Angeles Dodgers ku skor di 5-2
Kenley Jansen a salba su di 17 partido di temporada, pichando un entrada kompletu sin permití kareda i ponchando tres. Kenley tin un efektividat di 3.60
- Pittsburgh Pirates a derota San Diego Padres ku skor di 10-3
Partidónan di Liga Grandi pa awe:
- Boston Red Sox kontra Cleveland Indians
- Oakland Athletics kontra New York Yankees
- Philadelphia Phillies kontra Washington Nationals
- Toronto Blue Jays kontra Detroit Tigers
- San Francisco Giants kontra Cincinnati Reds
- Seattle Mariners kontra Atlanta Braves
- Tampa Bay Rays kontra Miami Marlins
- Kansas City Royals kontra St. Louis Cardinals
- Baltimore Orioles kontra Texas Rangers
- New York Mets kontra Chicago Cubs
- Los Angeles Angels kontra Houston Astros
- Minnesota Twins kontra Milwaukee Brewers
- Arizona Diamondbacks kontra Colorado Rockies
- Chicago White Sox kontra Los Angeles Dodgers
- Pittsburgh Pirates kontra San Diego Padres
Breve:
Liga Menor Tripel A
- Jair Jurrjens a logra su promé viktoria di temporada den su debut ku e ekipo di Louisville Bats den Tripel A. Den e partido aki Jair a picha sinku entrada kompletu permitiendo un kareda riba sinku hit, ku un base por bola i ocho ponche. Ku e viktoria aki Jair ta pone su rèkert na 1-0 ku un efektividat di 1.80
Liga Menor Klase A
- Christopher Garia a konektá tres hit den sinku turno na bate pa Myrtle Beach Pelicans. Chris tin un promedio di .286 ku un honron i seis kareda empuha
- Carlton Daal a konektá dos hit den sinku turno na bate ku dos kareda anotá i dos empuha. Carlton tin un promedio di .313 ku 17 kareda empuha
- John Polonius no a konektá hit den tres turno na bate ayera pa Augusta Greenjackets. John tin un promedio di .186 ku dos honron i ocho kareda empuha


text:
Diabierna merdia den careda di 1:45 polis y ambulance a bay e subida di Ponton, pa un accidente cu hende herida.
Na yegada di polis nan a topa cu e dos autonan ariba caminda, tawata trata di un Hyundai Accent y un Mini Van color preto.Por a mira cu e Mini Van no a mantene distancia y a dal basta duro tras di e Accent.
Den e Van un dama a resulta levemente herida y tawata tin mester asistencia medico.A pidi ambulance pa e sitio.
Polis di trafico tambe a wordo solicita na e sitio debi cu tin hende herida den e accidente.


text:
Dia di Tera
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Dia di Tera, tambe Dia di Mama Tera of Dia di Planeta Tera (na Ingles: Earth Day), ta un evento anual rond mundo riba dia 22 di april pa mustra sosten na proteccion di medio ambiente.[1][2]
E idea di Dia di Tera tawata iniciativa di Gaylord Nelson (1916-2005), senador Mericano pa estado di Wisconsin y activista ambiental. E ta realisa, despues di tabata testigo na 1970 di un oil spil grandi na California y tambe inspira pa e movemento anti-guera, cu su persona hunto cu conscientisacion publico di efectonan di polucion di aire, awa y tera lo por yuda pone e tema di proteccion di medio ambiente riba e agenda politico.[3]
Riba e prome Dia di Tera na aña 1970 miyones di Mericano a mobilisa pa protesta p’e ignorancia ambiental y pa exigi pa tuma un rumbo nobo pa proteha e planeta tera. Esaki a conduci na e aprobacion di leynan ambiental emblematica na Merca, incluyendo leynan di aire limpi, awa limpi y especienan den peliger di extincion. Hopi pais a adopta leynan similar. Na 2016 Nacionnan Uni a scoge Dia di Tera como fecha pa firma e Acuerdo di Paris relaciona cu e crisis di cambio di clima.
Aruba[editá | editá fuente]
Riba Dia di Tera 2021 a inaugura "E Torito", un plantacion chikito situa na departamento di Agricultura, Cria y Pesca Santa Rosa na Aruba. E cunucu aki, cu tin mata di bacoba, banana, blogo, sorsaca, lamoenchi, apelsina y mandarin, ta sirbi specialmente pa ilustra cu por cultiva un variedad di producto na cas sin tin mucho espacio of tereno.[4]


text:
Frakshon di Partido KEM ku un karta na Voorzitter di tweede kamer, kaminda e ta splika te den detalles ku Prome Minister Gilmar Pik Pisas ku lomba kontra muraya y bou di Preshon a hanje ta Firma y bai di akuerdo ku e ley di konsen
Frakshon di Partido KEM ku un karta na Voorzitter di tweede kamer, kaminda e ta splika te den detalles ku Prome Minister Gilmar Pik Pisas ku lomba kontra muraya y bou di Preshon a hanje ta Firma y bai di akuerdo ku e ley di konsenso COHO, y ku esaki ta inakseptabel mirando ku nos ta bibando den un estado di derechi, kaminda no ta aseptabel pa negosashonnan di e magnitut aki tuma luga bou di preshon (hulanda a negosha ku kuchu riba mesa)te asta Menasa (si no firma, Korsou mester paga e bulklenning den un tiru bek) pa jega na Akuerdonan desproporshonal.


text:
CAS TAN TIN a reuni hunto cu 4 studiante di aña 3, di e estudio pa Maestro MUSEO di Scol Basico y di Scol Preparatorio di Instituto Pedagogico Arubano (IPA). Den cuadro di e tarea social cu e studiantenan di IPA tin cu cumpli cu ne prome cu nan finalisa nan estudio, nan mester crea un proyecto educativo & divertido pa mucha. Hunto cu e Team di Museo Cas Tan Tin e studiantenan a combersa riba diferente topico cu ta di importancia pa siña nos muchanan, kendenan ta nos futuro generacion di Aruba.
Ta un grato placer pa e Team di Museo Cas Tan Tin di por bay traha hunto cu e studiantenan Giandra Dijkhoff, Bethel Matos, Samantha Setrodjemino y Norine Werleman. Ta prome biaha cu Museo Cas Tan Tin ta bay duna oportunidad na e studiantenan di IPA, pa prepara, planea y ehecuta dos actividad educativo-cultural pa mucha. E studiantenan lo bay traha riba un guia pa muchanan di 4 te cu 6 aña di un scol Preparatorio. E di dos actividad lo ta pa un klas di scol basico pa muchanan di entre 6 te cu 9 aña.
E studiantenan lo haya asistencia di un parti di e Team di Museo Cas Tan Tin cu ta consisti di Mavis Krozendijk, Lourdes Martis-Bermudes y Elvis ”Jimmy” Hill. E prome encuentro a tuma luga na MUSEO CAS TAN TIN, situa na Pos Abou 19 na Noord, unda e studiantenan ta bay traha riba algun idea cu nan ta desea di mira bira realidad. E programa lo consisti di dos parti: uno unda e alumnonan lo haya un tour den e cas completo, pa nan mira con nos antepasadonan tabata biba. E di dos parti lo ta un presentacion di varios trahe tipico di Aruba.


text:
LifeStyle: Ademas di su color cora bunita, patia tin hopi beneficio nan pa bo salud. E ta un fruta perfecto pa un dieet. E tin antioxidante, vitamina y mineral nan cu ta un beneficio grandi pa nos curason y pa evita enfermedad nan.
Patia a converti den un di fruta nan mas comi durante temporada di calor, danki na su sabor dushi, patia ta e fruta cu mas awa ta existi cu casi 93%. Pesey ta sugeri pa huza patia durante dieet pa baha peso. Ptia ta consisti di vitamina C, Vitamina A, Calcium, Potasium, Magnesium, entre otro mineral nan. Ademas di dushi, tin un balor hopi abou cu apenas 20 caloria pa 100 gram di patia.
Algun beneficio:
Pa e Curason;
E ta un fuente natural di L- Citrulina, un likido cu ta influi di un manera importante den salud cardiovascular y e ta transforma den L-Arginina. Un acido cu ta yuda den produccion di nutricion fundamental pa e mantenimiento di e musculo nan.
CONTRA CANCER
Tur loke un patia tin aden ta loke ta lucha contra varios tipo di cancer manera cancer di pecho, prostaat, matris y pulmon cu ta proteccion di e celula nan contra daño radical liber.
Sindrome di metabolismo.
Bebe juice di patia moli hunto cu e casca por reduci e riesgo di tin un metabolimso abou, pa mehora e nivel nan di sucu den sanger y e disfuncion di vet nan asocia cu e obesidad y e diabetes tipo 2.
Pa e bista.
E tin un vitamina A cu por yuda produci pigmento nan den e retina di wowo y ta protehe contra e degeneracion cu ta relaciona cu e edad. 3 procion pa dia por reduci e riesgo di enfermedad di wowo.
VIDA SEXUAL
Danki na e L-Citrulina ta promove e circulacion correcto di sanger den tur parti di e curpa. Y esey por ta un ayudo den parti intimo cu bo pareha.
Bunita color di “piel”
Su Vitamina A y C ta converti den un fruta cu por haci hopi cos. Ademas, danki na e poder di antioxidante y na e mayor parti di contenido di e patia ta un proteccion excelente contra rayo nan di UV
Hasi 8 glas di un bebida refrescante di patia cu menta y lamunchi:


text:
Esey ta e acuerdo importante…
Desde ayera Aruba tin un acuerdo cu CITGO/PDVSA, y tras di esakinan, cu gobierno di Venezuela, tocante reapertura di e refineria na San Nicolas. Motibo pa celebra pa esnan cu ta kere cu esaki ta un bon paso den avance economico di nos pais; menos bon pa esnan cu ta kere sinceramente cu Aruba mester a busca horizonte nobo pa su desaroyo economico den e proximo decadanan.
Un di e organisacionnan cu ta critico encuanto e acuerdo ta Rainbow Warriors Core Foundation, e subsidiario estableci na Aruba, cu ta opina cu e acuerdo aki ta daña nomber di Reino Hulandes pa loke ta sostenibilidad y di Aruba tambe, na momento cu gobierno ta buscando con pa crea un imagen di vanguardia den sostenibilidad y di ta ehemplo pa otro islanan rond mundo. Tambe Rainbow Warriors ta critica e falta di transparencia den henter e proceso di negociacion. Aki nan a toca un punto fuerte, pasobra en berdad te awe ni parlamento, ni publico en general sa detaye di e acuerdo cu ta bay firma. Ta straño cu como prome paso ta cera acuerdo cu Citgo tocante un propiedad cu no ta ni sikiera den man di Pais Aruba ainda.
Ta bira urgente pa haya sa kico ta bay ta e acuerdo cu Valero Inc. cu ta actualmente propietario di e instalacionnan industrial y lo mester pasa esakinan na Pais Aruba, o na un empresa propiedad di Pais Aruba, a cambio di exoneracion di e responsabilidad ambiental y di otro indole pa cu e propiedad. Entre otro e compania lo keda libera di e compromiso pa desmantela e instalacion, loke automaticamente ta keda den man di e doño nobo pa haci na su debido tempo, dia cu e refineria no tin balor mas. Pero, despues di algun anuncio encuanto e fondo pa limpieza na cual Valero lo ta comprometi, cu lo tabata contene un Afl. 19 miyon, a bira keto y no a tende nada mas al respecto. Te awe no ta existi ningun calculacion experto y di credibilidad cuanto e limpieza final, cu algun dia lo ta un necesidad, lo bay costa comunidad di Aruba, asina ta cu nos no sa mes si e suma aki ta yega pa paga sikiera un parti di e gastonan.
Como agravante mester keda mustra riba e echo cu Aruba keto bay no tin legislacion ambiental, y no ta papia tampoco di esaki, pa por mara e operador nobo na cierto norma den nan maneho di e planta. Ta bunita cu e intencion ta pa bay opera uzando gas natural, pero esey no ta resolve henter e asunto. Nos ta keda pega den e mesun situacion di semper cu no tin norma pa emision di CO2 y di gas venenoso di diferente tipo, y no tin norma con pa actua ora tin derame di petroleo.
Straño tambe ta cu di banda di oposicion ta keda insisti den e discusion infantil ken lo a logra habri e refineria, pero no ta cuminsa haci pregunta critico tocante e condicionnan bao di cual gobierno ta logrando acuerdo cu tanto CITGO/PDVSA como Valero. Dia cu e asunto yega parlamento lo ta laat pa critica, ya cu tur hende, por lo menos e tres fraccion den parlamento, ta contento cu e reapertura y e mayoria berde ta simplemente silencia cualkier pregunta o critica cu por haci. Pero ta importante señala na e politiconan den parlamento, cu nan no ta representa nan mes eyden, sino interes genuino di Aruba y ta importante pa tene bon cuenta cu e efectonan a largo plaso di e acuerdonan.
Mas ainda nos ta haci e preguntanan aki, pasobra no ta exclui e posibilidad cu e acuerdo cu CITGO talbes no ta yega na un implementacion di e proyecto, pasobra nan no por cumpli, pero na e momento ya Aruba lo a hereda e refineria, manera cu e ta, cu tur su riesgonan, for di Valero cu a cana bay sin ningun responsabilidad caba. Anto e ora, kico?
Ta parce necesario pa corda tur hende riba e hecho cu industria petrolero na Aruba por a funciona, gracia na e ausencia di ley ambiental. Si nos observa e actitud di e mesun PDVSA aki, cu na Curaçao ta nenga di haci algo na e contaminacion horibel di un bon parti di e isla, anto nos mester kere cu awor diripiente nan ta bay ta e mucha bon mucha cu ta cumpli cu tur regla ambiental y di bon gerencia.
Na nivel di gobernacion e speransa ta cu e actividadnan nobo na San Nicolas lo duna suficiente aliento den e añanan cu ta bin pa no mester di tuma medida pa coregi rumbo di finanza publico. Por observa cu insistentemente e gastonan fiho di gobierno ta come tur espacio cu gobierno mester pa por inverti di su mes presupuesto y esey lo no bay cambia. Banco Central den su ‘Economic Outlook’ di april 2016 ta conclui p’esey cu hasta den e caso di un reapertura di e refineria, mas ‘consolidacion fiscal’ lo ta necesario pa yega na e metanan presupuestario proyecta.


text:
E conducta di un alumno ta un factor cu tin influencia drastico riba su resultadonan den enseñansa. Un di e motibonan pa cual cu hopi alumno no ta alcansa e puntonan segun norma, tin di haber cu mal conducta. Mayoria di e alumnonan cu un conducta indesea, tin capacidad pa sigui un scol cu bon resultado. Pero nan comportacion ta stroba nan cu nan no ta alcansa nan puntonan necesario. Como cu no ta alcansa e puntonan segun norma, ta hasi cu nan ta wordo cualifica pa bay un scol bou di nan nivel of ta baha di un nivel pa otro nivel di scol.
Como cu alumnonnan cu problema di conducta ta keda cu mesun comportacion, ta hasi cu den un nivel mas abou tampoco nan no ta bay ta exitoso. Cu e consequencia cu e hoben ta sali for di scol sin un diploma, y cu oportunidad grandi cu na edad jong ta bira un drop-out. Pa es motibo drop-out na scol no ta un echo, si no un proceso. E mesun comportacion inadecua ta influencia / perhudica otro alumnonan den klas. Unda cu hopi tempo di les ta bay na coregi e klas durante les, enbez di educa y reta e alumnonan den e materia.
Na Aruba tin diferente nivel di scolnan cu a wordo ehecuta pa cada alumno segun su capacidad di siña. Pa medio di baha un alumno cu problema di conducta di un nivel di scol pa otro nivel, no ta maneho cu lo duna e mihor resultado. E lo no duna mihor resultado como cu ta su conducta ta su problema y no su capacidad. E maneho di baha un alumno cu problema di conducta, ta un maneho cu ta schuif e situacion di un instancia pa un otro instancia. Di un scol pa un otro scol.
Tur alumno cu ta bay un scol publico of un scol cu ta wordo subsidia pa gobierno, ta costa gobierno un suma pa cada aña escolar (e suma ta depende di e tipo di scol). Pa cada aña cu alumnonan ta keda sinta of sali for di scol sin diploma, ta sumanan cu a wordo inverti sin resultado positivo. Y hopi alumnonan cu ta keda sinta y/of ta sali sin diploma for di scol, tin di haber cu nan comportacion. Apesar di e suma di placa cu gobierno ta inverti, ta bin resulta cu e hobennan aki ta bay bira empleado cu ta bay traha pa salario minimo. Esaki ta pone cu nan no tin ambicion pa bay dilanti den bida y ta bay sigui pasa mesun actitud pa nan yuinan. Mayoria di e alumnonan cu problema di conducta ta bin door di e situacion cu nan a bin ta lanta aden. E situacion cu nan a bin ta lanta aden por ta diferente motibo: mayornan problematico, pa motibo di situacion financiero na cas nan tin falta di atencion, negligencia di mayornan, etc.
Leerplicht a wordo introduci cu alumnonan entre 4 pa 16 aña mester sigui un enseñansa. Leerplicht no ta solamente inscribi na un scol y presenta na scol durante aña escolar. Mescos cu alumno tin su derechonan, e tin su debernan tambe. Esey ta hasi cu alumno mester cumpli cu e reglanan y instruccionnan di un scol y di enseñansa. Como cu su problema ta su actitud y no tin e comportacion pa ta den klas, ta indica cu mester traha riba su conducta. Pa medio di un structura disciplinario por formula un maneho, pa por asisti un hoben pa traha riba su conducta. Pa e structura disciplinario ta efectivo, cada hoben cu problema di conducta mester wordo atendi segun su necesidad y e tempo necesario. Unda cu e tin un mihor comportacion pa e por wordo integra den un klas pa e sigui su enseñansa. Yuda un alumno cu problema di conducta y mehora su comportacion, bo ta yud ‘e pa hasi uzo di su capacidad na un manera positivo y bo ta dun‘e guia pa un nivel mas halto y cu mihor resultado. Si no e oportunidad ta grandi cu e alumno ta bay haci uzo di su capacidad pa cosnan negativo. Por ehempel na scolnan di profesion docente ta educa e alumnonan pa bira automonteur, y aki fo nan ta siña y wordo motiva pa bira autohorteur.
Logicamente mester evalua e situacion cu nan ta bin ta crece aden si ta esun adecua. Unda cu si mester asisti e mayornan of mayornan tambe lo mester sigui un programa. Pa medio di duna cada situacion su atencion necesario, como gobierno bo ta tuma un maneho lo guia un pais pa un mihor calidad di bida, tanto financiero y socialmente.


text:
Reskoek
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Reskoek (papiamentu: rèskuk/rèskoek; ingles: pancake, tambe hotcakes, griddlecakes, of flapjacks; spaño: panqueque; portugues: panqueca) ta algo di come traha cu hariña di pan, sucu (rasenchi) cu ta hasa den forma plat.
Historia[editá | editá fuente]
Den siglo 17 e reskoeknan aki a wordo traha na hanzesteden.
E trahamento di e reskoeknan aki asina yama "Dia di Reskoek" a sisti for di siglo 19: riba 5 di juni 1806 a nombra Lodewijk Napoleon pa e rey di emperador Napoleon Bonaparte. E tawata rey di Hulanda te 1 di juli 1810. Reskoeknan ta masha gusta na Hulanda. Pa celebra su nombramento como rey, a adapta e Dia di Reskoek Nacional. Tur aña 5 di juni tawata uzabel den un kring unda amigo y famia ta traha reskoek djey come nan. Tambe huesped tambe ta bonbini. Na hopi parti di Zuid-Holland ta wordo ainda manteni e tradicion aki.


text:
KOMUNIKADO DI PRENSA 198 /2022
12 aprel 2022
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 11 di aprel 2022 alrededor di 23.36’or, Sentral di Polis a risibí notifikashon di un
kaso di atrako ku a tuma lugá na un kas na John de Poolstraat.
Na yegada di un unidat polisial nan a mira un hòmber bulando kura di e kas ariba menshoná
i mesora a detené e hòmber sospechoso relashoná ku e atrako kometé.
Ta trata di hòmber F.G.A.F. nasé na Kòrsou di 23 aña di edat.
For di un investigashon ku polis a hasi na e sitio a resultá ku dos hòmber ku kara tapá a
drenta den e kas i bou di menasa ku arma di kandela a pidi e habitantenan pa plaka kèsh.
Despues di nan akto e sospechosonan a purba kore bai pero na e momentu ei polis a
detené un di sospechosonan.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Aruba
Minister Endy Croes a firma acuerdo pa extende Klm Aruba marathon pa 3 aña mas
Den presencia di colega Minister Dangui Oduber, CEO di ATA sra Ronella Croes, IBISA y Run in the Sun cu ta e stichting cu ta organisa e KLM Aruba Marathon,
Minister Endy Croes a firma e acuerdo pa extende e KLM Aruba marathon pa 3 aña mas
Esaki pa di 4 ocasion, cu por core 42 km, 21km, 10km y 5 km, na unda cu nos ta bai tin presencia di coredornan internacional den luna di juni proximo cu ta bai participa
Den un bon colaboracion, a yega na un contrato pa extende e KLM Aruba marathon pa tres aña mas, 2023,2024 y 2025 y di e forma aki garantisa e continuidad di e evento magestral aki pa locual ta un deporte hopi gusta pa hopi hende y ta un forma saludabel pa mantenebo mes den bon condicion
Minister Endy Croes finalisando a agrega cu IBISA ta esnan cu tin un rol hopi importante den esaki cu e parti organistorio di e marathon
Minister Endy Croes a gradici stichting Run in the Sun cu ta brina e oportunidad pa e marathon aki, ATA pa su contribucion, Minister Oduber y sigur tur e stakeholder IBISA y tur patrocinadornan cu ta haci esaki possible.


text:
Diahuebs atardi, polisnan a bay cu maximo urgencia pa un problema entre dos chauffeur di bus, cu a bay completamente fo’i man y a caba na partimento di sla dilanti cliente den oranan di atardi.
Na yegada di polis, a atende cu ambos partido y por a compronde cu pa varios dia caba e persona ta bezig ta tira palabra busca problema y di otro banda e homber ta bisa cu e señora lo mester a agredie.
Na e sitio Polis a papia basta serio cu ambos partido, P’asina por a trece un trankilidad bek na e parada di bus chikito.


text: Diamars mainta a drenta informe di un accidente Hopi fuerte na Ponton, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Ford Explorer a bay pasa un Toyota Yaris riba e caminda di Ponton pa Tanki Flip y ey ta caminda e Yaris a bay lora na su banda robes y e Explorer a dal den dje y djey bay plama y basha cura di cas di Ponton 101. Ta biba un señora di edad cu a pasa den un susto masha grandi. Ambulance a trata e señora na sitio. No tabatin ningun herido. Impacto tabata fuerte, por nota cu velocidad halto a hunga un rol den e accidente aki. Varios bisiña a core lanta despues di e skucha un zonido fuerte. Na e sitio a rekeri tanto DOW, DTI pa controla e construccion di e cas di palo ya cu e Explorer a dal un pilar mande bay dal riba e cas di palo y pushe di tal forma cu e no a keda safe pa e habitantenan y e instancianan aki mester control’e. Ademas WEB tambe mester a bay pa drecha tubo di awa cu tabata basha awa afo y mas cu claro pa e susto cu esaki a causa na e habitantenan slachtofferhulp a bay pa companja e famia den e susto grandi aki!


text: Diadomingo atardi casi na final di un Off Road a pasa un incidente riba e caminda di Playa pa San Nicolas banda di Camacuri. Un dama local cu tabata moviendo cu un Quad Racer a pasa den un susto. E motor a keinta y hasta azeta a spat causa cu hopi huma a bay halto. Hasta azeta a spat riba e dama coriendo e brommer. E grupo cu tabata hunto cune a para pero a sigui depsues pa entrega e vehiculo na tempo. A avisa e compania. Na prome instante yamadanan a drenta cu tin un Quad Racer na Candela banda di Aruba Bank Camacuri riba e caminda grandi. Finalmente no tabata candela pero si e huma a spanta basta hende. Polisnan a yega atende cu e dama pero tur cos tabata bou di control.


text:
International
Buelonan entre Rusia i Venezuela lo reanudá dia 1 di aprel próksimo
MOSKU – Mijaíl Mishustin promé minister di Rusia
a konfirmá ku pa entrante 1 di Aprel próksimo nan lo reanudá dos buelo pa siman di Mosku pa Caracas. E motibu dikon e buelonan direkto entre Mosku pa Caracas a para ta debí na e pandemia di covid-19 ku a asotá ámbos pais.
This content is exclusive for members
Register or login to unlock this article
International
Na Brazil: Kardinal Cláudio Hummes bon amigu di Papa Fransisco a fayesé
SAO PAOLO – Na luna di mart di aña 2013 Kardinal Cláudio Hummes tabata entre un di e faboritonan pa remplasá Benedicto XVI komo Papa di Roma.
Mester bisa ku durante e periodo aki Cláudio Hummes i Papa Francisco tabata kandidato pa e posishon pa remplasá Benedicto XVI. Papa Fransisco a bisa ku Cláudio Hummes tabata un bon alma i ku semper a kòrda riba esnan ménos privilegiá ku kada bes ku nan kombersá ku otro ta korde pa nunka lubidá riba e pobernan.
Cláudio Hummes tabata respetá i kerí na Brazil spesialmente na Sao Paolo kaminda e tabata biba.
Pa lokual ta algu di historia di Cláudio Hummes ela nase na Salvador do Sul dia 8 di ougùstùs di aña 1934 i a bira pastor na 1958.
Hasiendo un tremendo trabou Cláudio Hummes a bira Obispu na aña 1975 i na 2001 a yega na e posishon di Kardinal.
Papa Fransisco a bisa ku ela pèrdè un bon amigu ku tabata dune hopi animo kada bes ku nan papia ku otro.
International
Na Filadelfia: Dos agente polisial a resultá herida den un tiroteo durante selebrashon di 4th of Yuly
FILADELFIA – Danielle Outlaw direktor di kuerpo polisial na Filadelfia a konfirmá ku ayera nochi alrededor di 9:45 P.M. tabatin un desfile i un show di vürwèrk den sentro di suidat.
Ta un kustumber ku tur aña riba e fecha di 4th of Yuly aki sa tin hopi hende ta bai aglomerá den sentro di suidat pa wak e espektákulo aki.
Danielle Outlaw a splika ku un deskonosí for di un lugá skondí a tira riba dos agente polisial ku tabata hiba kontrol serka di Spring Garden.
Un agente a risibí tiru di bala den kabes miéntras ku e otro a haña bala den lomba i asina ámbos mester a keda transportá ku urgensia pa hospital.
Danielle Outlaw a bisa ku tin un rekompensa di $20.000 pa kaptura di esnan ku a tira i ku te ainda no tin ningun detenshon.
International
Na Spaña: Trafikantenan di droga ta mehorá nan medionan pa transportá merkansia ku drone
MADRID – Departamentu antinarkotika na Spaña a desmantela un organisashon di trafikantenan di droga ku tabata dediká na suministrá droga na diferente parti di e pais ku sistemanan sofistiká di drone.
E grupo aki a yega asina leu ku tabata transportá hasta 20 kilo di kokaina ku drone nan grandi ku tabata keda fábrika na Spaña mes.
Den e operashon a tuma lugá na e provinsia di Cádiz i ku tabatin un saldo di ocho detenido entre nan un tata i un yu.
ku tabatin konosementu teknológiko pa desaroyo pa avionnan no tripulá.
E investigashon a kuminsá for di aprel for di aña 2021 na momentu ku servisio di inteligensia na Fransia ku a alerta outoridatnan di Spaña di lokual ta pasando.
E grupo di kriminalnan aki a bishita trafikantenan di droga na Italia, Fransia i Dinamarka pa bende nan e tipo di avionnan no tripulá ku por transportá gran kantidat di droga pa entrega.
Agentenan antinarkotriko a konfiská 12 drone grandi ekipá ku GPS i kamara ku tabata por a transportá algu mas ku 20 kilo di kokaina na un distansia di 30 kilometer.
Daily Nobo
Na Brazil: Kardinal Cláudio Hummes bon amigu di Papa Fransisco a fayesé
Na Filadelfia: Dos agente polisial a resultá herida den un tiroteo durante selebrashon di 4th of Yuly
Na Spaña: Trafikantenan di droga ta mehorá nan medionan pa transportá merkansia ku drone
Finlandia i Suesia a kompletá nan negoshashon pa bira miembro di OTAN
Selekshon i Baseball pa HHW ta kla…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Kralendijk- Representate reemplasante di Reino pa e islanan BES, Jan Helmond, awe tambe a pasa su promé angua kontra di Covid-19.
Helmond a hasi un apelashon riba siudadanonan pa tambe bakuná kontra di e malesa aki. ‘E ta importante’ asina Helmond a bisa.
Djaluna i djamars mas hende a bakuná pa dia, kompará ku e averahe pa dia den último 2 siman. Awe tin un total di 119 hende nobo ku a registrá pa tambe risibí nan bakuna.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
E colegio di supervision financiero CAFT a contesta bek y aparentemente den tono mas fuerte.
Nan ta menasa Aruba di lo manda conseha Gobierno di Reino pa duna Gobierno di Aruba un aanwijzing.
Den un carta largo, nan a motiva cu Gobierno di Aruba no ta satisfasiendo nan cu asuntonan financiero.
Di 13 punto, solamente 1 punto Aruba a duna contesta satisfactorio, pero 12 punto a keda mescos.
CAFT ta preciona pa tuma mas y mas medida, sin ningun importancia ki impacto esaki lo trece pa comunidad.
E 13 puntonan, algun kisas ta irrelevante, pero otro lo tin impacto riba pueblo:
- Ta ahusta bek 39 miyon di presupuesto for di goederen en diensten, di 213 miyon awor, hasiele 174 miyon.
- Instrui Serlimar pa soluciona su problema, e mes bay cobra su servicionan y elimina e 3 miyon, y no manda Serlimar ningun florin.
- Corigi e presupuesto y mantene e recorte di 12,6%, te ora tin decision.
- Baha e gasto di personal na 417 miyon, keda tene e recorte 12.6%
- Compensa e rebaho di loonbelasting di 15 miyon, dor di tuma medida of reduci otro gastonan
- Mehora e cumplimento belasting, pa compensa e reduccion di beneficionan fiscal di 20 miyon den begroting 2022.
- Informa ki dia e medidanan ta cuminza den AZV y cuanto esakinan lo produci
- Evita di crea un fondo separa, pa deal cu placa eigenbijdrage
- Splica riba e 16 miyon di inversion pa maquinaria na Bubali Plas, RWZI y pone e 4 miyon di renovacion di Beatrix School riba post di inversion
- Cambia e presupuesto di 2023, unda esaki ta mustra un saldo positivo
- Drecha e begroting di anjanan siguiente, den cuadro di e crecimento economico
- Splica riba e 160 miyon cu BTW lo genera
- Pone 78 miyon di e cobransa di loonsubsidie, den begroting di añanan siguiente.
CFT a duna Gobierno te cu dia 24 di Juni 2022 pa aclara nan consehonan pa cual si no cumpli, nan lo manda informa Gobienro di Reino, pa duna Aruba un aanwijzing.
Por spera cu dialuna Gobierno lo reacciona y no por evita cu e disusion aki lo wordo eleva na nivelnan mas halto.


text:
Aruba
OM: Landsrecherche investigando circumstancia di suicidio di Gario
Posted on 06/21/2022 2:41 pm AST | Updated on 06/21/2022 2:46 pm AST
ORANJESTAD – Actualmente Landsrecherche di Aruba ta investigando e circumstancianan bou di cual suicidio di e conocido personahe Antoni Gario por a tuma lugar. Asina vocero di Ministerio Publico Ann Angela a confirma pa noticiacla. No tabata necesario pa confisca e curpa, ya cu no tabatin ningun indicacion cu su bida a wordo kita den un crimen. Esey lo tabata e unico motibo pa confisca e curpa. Pero esey no tabata e caso.
DIADOMINGO
Manera ta conoci diadomingo a descubri e curpa di Gario den su cel na Shaba, unda cu mesora a actua ora cu a nota cu e no tabata duna señal di bida. Algun ora despues, docter a constata su morto y a mustra cu esaki tabata un caso di suicidio.
E CASO
Gario a keda deteni diabierna ultimo riba sospecho di a viola su propio yiu muher sexualmente ora cu e yiu tabata menor di edad. E yiu a entrega keho riba cual autoridadnan a actua. Diabierna ainda dilanti camera di e portal 24ora.com, por a tende Gario bisa cu e no a haci nada y cu e lo ta inocente. Dos dia despues, e la pone un fin na su bida


text:
Pa mantencion y drecha loke mester na Kereketenchi Speelschool
0 Boluntario falta ainda
Diabierna • 13:00 - 17:00
Longfellowstraat 3
Oranjestad Oost
Oranjestad Oost
Paden
10 / 10 Boluntario
10 Boluntarionan di bo organisacion
10 Boluntarionan di bo organisacion
Kerekentenchi Speelschool
Darwin
Dubero
5939166
Diabierna nos lo scrape e verf bieuw y pone primer: Kita tur e verf bieuw nan di e porta cu kozijn nan, después schuur nan y pone e primer. Esaki ta meskos pa e verf di e murayanan den baño y e muraya pafor. Tambe lo kita e luz nan bieuw y pone e lightbulb nan nobo y hasi tur e ceiling fan nan limpi y schuur nan


text:
Ministerio di GPS ta mustra riba ‘fake news’ tokante Kranshi ku ta sirkulá riba retnan sosial.
Ministerio di GPS ta mustra riba ‘fake news’ tokante Kranshi ku ta sirkulá riba retnan sosial.
Geplaatst op 29 Yüli 2019 dor di Ministerio di Maneho di Gobernashon, Planifikashon i Servisio Públiko
Willemstad – Ministerio di Gobernashon, Planifikashon i Servisio Públiko (GPS) a tuma nota di un informe ku ta sirkulá via di medionan sosial tokante supuesto empleadonan di Kranshi ku lo ta hasi bishita na kas relashoná ku chekeo di sedula relashoná ku próksimo elekshon. Ministerio di GPS ta informá komunidat ku ningun instansia di Gobiernu ta hasiendo tal chekeo. A chèk ku polis tambe i ta resultá ku no tin denunsia hasí di parti di suidadanonan ku a bira víktima di supuesto empleadonan di Kranshi.
Ministerio di GPS a tuma nota ku tin tambe un mensahe ta sirkulá riba retnan sosial ku ta diskribí un situashon similar ku lo (t)a pasa na Estados Únido di Merka. Na Merka aparentemente tin personan ta presentá na kas di suidadanonan ku karta di ‘Departement of Home Affairs’ pa kontrolá si suidadanonan tin traheta di indentifikashon bálido pa por vota, pero ku en realidat ta trata di ladronanan ku ta usa un triki pa por drenta kas di hende pa atraká nan. E informe tokante Kranshi ariba referí n’e na un tradukshon di esun di Merka, anto a hinka nòmber di Kranshi aden. Ta trata pues, pa loke ta trata Kòrsou di un asina yamá ‘fake news’.
Ministerio di GPS ta informá ku, dado kaso un suidadano risibí bishita di un persona ku identifiká su mes komo empleado di Kranshi, anto ku por yama telefòn 434-1600 òf 434-1642, pa verifiká ku ta trata di un personan ku ta hasi trabou pa Kranshi.


text: Diamars anochi a drenta informe di un accidente cu hende herida na altura Citgo Paradera, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e Pick up A 37741 cu tabata bayendo direccion rotonde Piedra Plat a accidenta. E Chauffeur cu ta un dama a bira malo y a hala bay den su robez y dal frontal den trafico contrario cu ta un Toyota Corrola A 29402 Ambulance a bin na e sitio y a trata e chauffeur cu a bira malo. E no a bay Hospital. Tur dos auto a keda total loss.


text:
Pa por lo menos 20 aña caba. Y kico a wordo haci?
14 Februari 2017
‘Criminalidad ta birando alarmante. Hopi hende no ta sinti nan mes sigur na cas mas (10 Januari 1996)’
‘Bullet-proof vest pa seguridad di polis ta refleha con leu Aruba ta cambiando (20 Juni 1996)’
‘Atracador a laga dos homber casi sin carson (1 October 1996)’
‘Asalto na cas den dia cla (11 October 1996)’
‘Otro asalto riba dama na parada di bus (1 November 1996)’
‘Segun ARMA: Criminalidad mester stop awor (21 december 1996)’
‘Hopi ladronicia den dianan cu a pasa (27 December 1996)’
‘Ta basta cu matamento na Aruba (27 December 1996)’
‘E preocupacion mas grandi di ATIA ta e aumento di criminalidad (30 December 1996)’
‘Ta Dios so sa cuanto asesino profesional mas lo drenta Aruba! (31 December 1996)’
‘Ladronnan cu arma di candela: Robo espectacular di prenda na Playa Linda Resort (22 Januari 1997)’
‘Segun Henny Eman: ‘Nos no ta bay perde nos balornan y acepta mas criminalidad’ (22 Januari 1997)’
‘Manifestacion contra criminalidad (22 Februari 1997)’
‘Tiramento dilanti aeropuerto (26 Februari 1997)’
‘Mester bin cu razzia y kita tur arma di hende cu no ta polis! (19 Maart 1997)’
‘Minister Presidente: Comunidad mester cuminsa tuma medidanan preventivo pa combati criminalidad (20 Maart 1997)’
Esaki ta solamente algun titular cu a sali publica den prensa. Tin hopi mas. Aki pueblo por mira cu e decadencia social, e aumento di criminalidad y insiguridad ta andando pa mas di 20 aña caba. Y pa 20 aña e mesun partidonan politico cu tabata responsabel pa proteha e ciudadano, ta ofrece pueblo e mesun cantaleta y show te ora un otro incidente haya atencion den prensa. Enbes di cumpli y proteha e pueblo, otro interes tabata wordo proteha y sirbi. Mientrastanto e cantidad di atraco no solamente a bira un asunto di tur dia, pero nan tambe a bira mas violento. Nos problemanan di criminalidad y insiguridad, tin un nomber y un fam. Pues haci bo mes e pregunta si bo merece wordo gaña pa un otro 20 aña cu e mesun ‘solucionnan’, mientras e criminalidad ta sigui crece, manera bo insiguridad.


text:
KRALENDIJK- Hurisae mr. George Mensché lo sigui Nereida Gonzalez komo esun enkargá na Entidat Públiko Boneiru (EPB) komo kwartiermaakster Deelnemingen. Na lugá di Kwartiermaker, e título di Mensché lo ta ‘Hoofd Deelnemingen’, o sea hefe di e partisipashonnan di EPB.
Gonzalez, resientemente a yega edat di penshun. Promé ku su enkargo komo Kwartiermaakster Deelnemingen, Gonzalez ku tambe ta hurista, tabata sekretario di Entidat Públiko i promé ku 10/10/10 sekretario di Teritorio Insular di Boneiru.
Orguyoso
Gonzalez a bisa ku e ta sinti su mes orguyoso di loke a wòrdu lográ den e dos añanan tras di lomba. “Tabata tin un rapòrt ku hopi rekomendashon di kambio ku mester a bin kun’é. Tambe, tabata tin hopi hunta di komisario den e vários entidat kaminda no tabata tin komisario. Nos a traha duru na yenamentu di e vakaturanan aki”.
Mensché, komo e hefe nobo lo introdusí su mes den su kapasidat nobo na e varios kompania di Gobièrnu i tambe e fundashonnan ku kai bou di gobièrnu insular.


text:
Minister Rocco Tjon: A HACI ENTREGA DI CERTIFICADO NA DEPARTAMENTONAN ENCARGA CU ELEVA SIGURIDAD NA NOS FRONTERA
ORANJESTAD – Diabierna merdia, durante un ceremonia na John F. Kennedy Education Center, a tuma luga entregamento di certificado na tur esnan cu a cumpli cu e curso cu Koninklijke Marechaussee a brinda na empleadonan di Guarda nos Costa, Inmigracion Aruba y Cuerpo Policial.ย ย
Certificadonan a wordo entrega pa Minister di Husticia y Asuntonan Social Sr. Rocco Tjon, como tambe director di Inmigracion Sr. Andrew Hoo, Director di Guarda nos Costa Sr. Richard Kramers, Sra. Jeannette Baars-Richardson directora scol di polis como tambe General R. Costongs kende ta comandante di Koninklijke Marechaussee. Segun e mandatario, ta trata aki di un opleiding sumamente importante, mirando cu ta e prome parti di e โvervolgopleidingnanโ cu tambe lo bay wordo brinda. Esaki ta un proyecto concreto cu a sali for di e plan di accion; โversterking grens toezichtโ. Na varios ocasion a bin padilanti y a splica cu tin hopi fondo cu a wordo poni disponibel, fondonan pa fortifica siguridad na nos frontera y esaki sigur ta un di e cursonan cu ta duna tur e empleadonan e recursonan pa reconoce documentonan falso.ย
Manera nos tur sa, e entrada principal pa esnan cu ta bin bishita nos isla ta a traves di nos aeropuerto y pa e motibo aki e ta asina importante pa tur esnan cu tin un rol importante den eleva siguridad na nos frontera haya e oportunidad pa sigui e curso aki. Diferente cursonan a wordo poni disponibel pa e parti di infrastrucutura y e parti di material, cual ta forma parti di e cursonan y opleidingnan cu Koninklijke Marechaussee lo sigui brinda den e lunanan nos dilanti.ย
Por ultimo, minister Tjon a manda palabranan di pabien na tur esnan cu a completa e curso aki exitosamente, y cu awo ta certifica pa reenforsa aun mas e sigirudad na nos frontera, pero tambe e siguridad di henter nos comunidad.


text:
E atracadornan a benta e dama abao y a bay cu mas di 3 mil florin y joyas!
Diahuebs anochi a drenta informe di un caso di atraco na un cas na Jucuri, mesora a dirigi patruyanan na e sitio. Na yegada di e patruya a bin compronde cu aki ta trata di un caso di atraco cu a sosode como 20 pa 30 inuut promer cu e patruya a yega. 2 Persona masculino habla spaño a drenta cu arma den man di cual un di nan a bente abao esaki tabata bisti cu carson tipo joggers shinishi scur y un sweater shinishi scur y bisti cu un keds adidas shinishi cu preto. E tipo aki tabata di 1,75 meter halto y color bruin cla. E otro atracador si e no ta corda con e tabata bisti.
Cuerpo policial ta informa
Diahuebs anochi pa 9: 50 central ta wordo notifica di un atraco arma a tuma lugar na un cas na Jucuri.
Na yegada di e patruya por a compronde cu dos hende homber cara tapa tur dos cu arma di candela a drenta e cas y a atraca un señora.
Tur dos atracado ta papia spaño. Un di e atracador tabata tin carson shinishi scur bisti y keds shinishi cu preto color , di cuero bruin y estatura di mas o menos 1.75 meter.
E atracadornan lo mester a bay cu placa ( mas o menos afl 3000,-) y joyas. No por bisa si nan lo a huy na pia of a haci uso di auto pa cu esaki.
Atraco team a presenta na e sitio pa cuminsa e investigacion . Polis technico y tambe slachtofferhulp a presenta.
Cuerpo policial ta haci un apelacion pa es cu a wak algo of sa algo jama e tiplijn di polis cu ta 11141.


text:
Awe ta apertura di aña parlamentario y den cuadro di esaki kier a informa comunidad riba diferente tema. Durante e e ulimo lunanan partido POR a papia hopi riba e programa di partido. A bay den diferente programanan na television y na radio pa asina transmiti e informacion di e plan concreto cu nos tin pa atende cu retonan den nos comunidad y stimula nos economia. Alabes recordando cu ya casi nos ta yega e fecha cu pueblo lo scoge e proximo representantenan di pueblo den Parlamento.
Por medio di e e actonan criminal entre otro cu ta tuma luga den nos comunidad, mas y mas esakinan ta mustra e decadencia cu tin den nos pais. Durante bishitanan di cas e retonan cu semper a keda bin dilanti ta e inseguridad cu tin actualmente y e aspecto di cuido medico cu falta accesibilidad pa pashentnan. Tambe e hecho di costo halto di bida cu tin, cual den POR su plan di gobernacion Vision 17-21 Hunto Nos Por, ta papia ampliamente riba dje. Ta papia di aumenta e poder di compra di nos pueblo y aumenta salario minimo cu 10% pa poco poco cera e ‘gap’ cu tin pa yega na e ‘bestaansminimum’.
E fundeshi di nos comunidad ta loke cu mas merece atencion awor, pa hacie uno solido. A pesar cu otro partidonan tin enfoke otro caminda, partido POR ta keda enfoca riba locual cu ta importante pa comunidad, cual ta pa nan haya informacion y solucionnan pa e retonan cu tin. Partido POR ta rechasa e actitud di partido AVP specificamente cu ta dirigi su mes na distrui propiedad di otro, campaña cu mentira y ta ofrece placa, trabou y tereno entre otro cu e simpel meta pa baha un bandera di partido POR. Mensahe di POR ta keda esun di informacion. “Nos mensahe ta keda esun cu tin un Forsa Nobo akinan na Aruba y cu tur partido mester tene cuenta cu esaki. Nos no ta bay cambia nos strategia pa loke ta trata e politica cu nos a compromete cu comunidad di Aruba cu ne. Nos lo keda enfoca riba informacion di nos programa di partido y lo keda haci uzo di cada oportunidad cu por, pa suminstra informacion na nos comunidad.”
Nos plan di gobernacion completo ta disponibel gratis riba nos Facebook Page Por E Forsa Nobo unda cu por haya informacion amplio di con por lo soluciona retonan cu comunidad a indica como prioridad pa atende cu ne.


text:
Mientrastanto a constata e prome casonan na Hulanda. E “Rijksinstituut voor Volksgezondheid en Milieu” na Hulanda a conseha e minister encarga cu Salubridad na Aruba pa declara e enfermedad di apenpokken como un malesa contagioso cu ta cay den e categoria-A di e Landsverordening infectieziekten (AB 2019 no. 27).
Poco ta e informacion cientifico relaciona cu e apenpokken. No ta conoci e rapidez di e contagio, ni con e ta afecta e individuo. P’esey e ta hopi importante pa haya sa trempan, isola tur caso sospechoso, establece reglanan pa monitoria e desaroyo y quarantaine pa contene e nível di contagio.
Basa riba esaki nos ta informa cu un bes cu esaki bay publica den nos Afkondigingsblad como A-ziekte den e Landsverordening e ta bira oficial cu apenpokken ta un malesa contagioso.